Terrorismoaren biktimen Europako Eguna | Confebask\nDatorren martxoaren 11n Terrorismoaren biktimen Europako eguna izango da. Arrazoi hori tarteko, Eusko Jaurlaritzak deialdi bat antolatu du biharko, larunbata, ‘Ez zen justua izan. Gizartea eta biktimak, elkarrekin oraina eta etorkizuna eraikiz’ lemapean.\nEuskal enpresariak Ekitaldira joango gara, orain dela lau hilabete ere ETAren biktima izandako euskal enpresarien alde Bilboko Euskalduna Jauregian eskaini genuen mezu berarekin: “zertarako hainbeste sufrimendu, hainbeste min, hainbeste absentzia eta hutsune? Gizarte kohesionatu bat finkatzeko aukera daukagu, bakean. Baina ezin dugu ahaztu, ez dugu ahaztu behar. Nahi dugu euskal gizarteak jakitea zer gertatu zen eta nola bizi genuen. Bidezkoa da”. Zoritxarrez terrorismoaren ondorioak lehen pertsonan bizi izan dituzten pertsona eta senide guztienganako elkartasunagatik ere joango gara.\nHorregatik, ez dut ulertzen zergatik EH Bildu ez den biharko deialdira joango. Eta are ulergaitzagoa gertatzen zait esplikatzeko esaten dutenean lema ‘ez dela inklusiboa’. Lemaren zein zatirekin ez daude ados? ’Ez zela justua izan’ dioenarekin? ‘Gizartea eta biktimak, elkarrekin oraina eta etorkizuna eraikiz’ dioenarekin? Zergatik da hain zaila EH Bildurentzat –zentzurik komunenean oinarrituta– hain ukaezin den zerbait onartzea?\nBenetan, uste dut EH Bilduk ezin duela ‘bizikidetzarako espazioak’ eraikitzeko beharra aipatu eta, aldi berean, biktimen memoriaren eta errekonozimenduaren gainetik pasatzen diren erabakiak hartu. Ezker abertzaleak hartu berri dituen hainbat erabakik, jakina, arbuio sakona eragiten digute guri, ETAren terrorismoak gehien zigortu zituen kolektiboetako bat izanik, eta euskal gizartearen gehiengoari: ETAko presoen omenaldiak ez baztertzea, edo biharkoa bezalako ekitaldietara EZ joatea.\nAskotan esan izan dugu: garai berri hauetan –eta egiazki bizikidetzako espazioak” eraikitzearen alde badaude– uste dugu EH Bilduk jarrera askoz argiagoak hartu behar dituela. Ez dago ñabarduratarako tokirik. Euskal gizarte osoak jada ez du besterik onartzea.


Irekia Eusko Jaurlaritza - Gobierno Vasco :: 20 euskal enpresatako 60 ordezkari ETEentzako berrikuntza erradikaleko proiektu batean aitzindari izango dira\n20 euskal enpresatako 60 ordezkari ETEentzako …\nIndustria, Berrikuntza, Merkataritza eta Turismo Sailak SPRIren eta IK4-ren bitartez abiarazitako proiektu pilotua da.\nProiektu horren bidez, orain arte I+Garekin lanik egin ez duten Euskadiko enpresa txikietara hedatuko da I+Ga .\nEuskadik BPGaren % 2 inguru inbertitzen du I+G+Ban eta ehuneko hori bat dator EBko batez bestekoarekin, Espainiako batez bestekoa nabarmen gaindituz.\nEusko Jaurlaritzak I+G+Ba indartzeko ahaleginean dihardu. Oraingoan, Euskadiko 20 ETEtako 60 ordezkari (enpresako hiruna) aitzindari izango dira Industria, Berrikuntza, Merkataritza eta Turismo Sailak SPRIren (Eraldaketa Lehiakorrerako Sozietatea) eta IK4 Research Alliance-ren bitartez abiarazi duen "Berrikuntza Erradikaleko" proiektu pilotu batean. Proiektuaren helburua zera da, orain arte I+Garekin lanik egin ez duten Euskadiko enpresa txikietara I+Ga hedatzea.\nProiektua aurten gauzatuko da, azken lauhilekoan, eta berrikuntza erradikaleko proiektuak identifikatu eta definituko dira, Euskadiko ETEetan I+Ga sustatzearren. Ikerlan-IK4 aliantzak landu duen prozesu baten bitartez gauzatuko da, prozesu egituratu, sistematiko eta optimizatu baten bitartez. Abantaila nagusietako bat kostu txikia da, betiere enpresen ordu-inbertsioaren kostuari dagokionez. IK-4ren metodologiarekin, hilabete horietan honako hauek lortu nahi dira: alde batetik, inplikatutako langile guztiek inbertitutako 1.000 orduan negozio-posizionamenduarekin bat datozen berrikuntza-proiektuak identifikatu eta definitzea, lehiakortasunean eragin nabarmena izanik; eta bestetik, esperientzia pilotua izatea ETEetan berrikuntza sistematikoa indartzeko jardueren metodologiari, teknologiaren ekarpenari eta jarraipen-prozesuari dagokienez. Izan ere, ez dugu ahaztu behar Euskadiko enpleguaren % 87,6 ETEetan eta mikroETEetan kokatuta dagoela, hau da, 250 langile baino gutxiagoko enpresetan.\nEuskadik BPGaren % 2 inguru inbertitzen du I+G+Ban eta ehuneko hori bat dator EBko batez bestekoarekin, Espainiako batez bestekoa nabarmen gaindituz. Oraingoan, Sailak 52.000 €-ko inbertsioa egingo du Spriren bitartez eta, horri esker, gure enpresen lehiakortasuna areagotu nahi da.\nPrograma hori Compite estrategiatik sortu da eta bere asmoa Euskadik aurrera egitea da, ikerketaren eta teknologiaren alorreko erreferente gisa Euskadik Europan duen posizioan aurrera egitea; laneko helburu hori 2010-2013 Lehiakortasun Planean nahiz Zientzia, Teknologia eta Berrikuntzarako 2010eko Planean jasota dago.\nVitoria-Gasteiz, 2011ko abuztuaren 25a


Lufthansak bere marka eta irudi korporatiboa birmoldatu ditu Sormenak linean\nLufthansa Alemaniako aire konpainia ospetsuak aurkeztuko du logotipoen diseinuan aldaketak 100 urte baino gehiago. Identitate berria 7ko otsailaren 2018tik aurrera jakinaraziko da ofizialki Frankfurten #ExploreTheNew izeneko ekitaldian. Gertatu zen identitate berriaren irudi batzuk ikusi zirela lehen aldiz joan den ostegunean. Boeing 747-8 baten bidaiariek hegaldia aldizkariaren edizio berriaren iragarkian ikusi zuten marka. Hori dela eta, markak aldaketa berriak jakinarazi behar izan zituen Lurmutur Hirian egindako konferentzia batean.\nLogotipo berriak bere garabi ikonikoa mantenduko du kolore horia alde batera utziko du bikote urdin eta zuriz ordezkatzeko. Horrela, garabia eta bere edukiontzi zirkulua hondo urdin ilunean ikusiko ditugu. Carsten Spohr Lufthansa zuzendari nagusiaren arabera, markaren birmoldatzeak beharrari erantzuten dio aire konpainiaren ikuspegia modernizatzea.\n1 Logotipo berriaren kritika\n2 Logotipoaren historia\nLogotipo berriaren kritika\nOtsailaren 1ean, Andreas Spaeth abiazioko kazetariak mezu bat txiokatu zuen lehen albisteekin. Bertan, Spohr-ek tableta bat zeukan berria aurkezten errendatu flota berriko hegazkin batekin. Irudiaren deskribapenak adierazten zuen urte amaierarako 80 hegazkin margotzeko asmoa dutela eta zortzi urte beharko zituztela flota osoa margotzeko.\nHala ere, kritikak ez ziren luze jo. Sare sozialak eztabaidaz bete ziren aire konpainien erabiltzaileek kritikak egin zituztenean aire konpainiak bere kolore horia ikonikoa uzteko erabakia hartu du. Bezeroen iruzkinen arabera, desberdintasun handia da eta hori ordezkatzea markaren identitatea ukatzea izango litzateke.\nBestalde, Enrique Perralla hegazkin idazleak birmoldaketa hori dela idatzi zuen leuna eta zentzugabea. Era berean, Clemens Weisshaar industria diseinatzaileak bere iritzia eman zuen. Estrategia korporatibo berria kontzeptu berria hori azaltzen duen "ohol" gisa definitu zuen Aicher-en diseinuaren ondarea alde batera uzten du. Diseinatzaileak ere kritikatzen du kolore horiek aseguru konpainia txar batekin edo hondatzen ari den banku batekin lotuta daudela, horrekin batera urdin iluna kapitalismoari dagokiona beraz.\nHirurogeiko hamarkadan Otto Aicher diseinatzaile grafikoak identitatea berritu zuen. "Gruppe E5" taldeko ikasleekin batera Ulm eskolak logotipoa birmoldatu zuen. Horrela, markaren kolore horia ezaugarria gehitu zuten. Kolore honek bikaina ematen zuen bereizteko gaitasuna. Lehiaketan, gaur egungo aire konpainia gehienen kolore zuriak eta urdinak edo gorriak nagusitu ziren. Bestalde, aurreko letra mota a-rekin ordezkatu zuten Helvetica Bold kutxa baxuan. Era berean, garabia berriro marraztu zuten konposizio estetikoagoa eta proportzionalagoa sortuz.\nArtikuluaren bide osoa: Sormena linean » General » Diseinu grafikoa » Lufthansak bere marka eta irudi korporatiboa berriro diseinatzen ditu


Bilboko Berreginen Museoak eta Euskal Museoak bihar irekiko dute berriro - Deia\nBilboko Berreginen Museoaren eraikina. Bilboko Udala\nBilboko Berreginen Museoaren eraikina.\nBILBO. Bihar, hilak 3, asteazkena, beren ateak itxi zituztenetik ia hiru hilabete pasa direla, Bilboko Berreginen Museoak eta Euskal Museoak ireki egingo dute berriro, segurtasun-neurri zorrotzak betez.\nEra horretan, edukiera % 50ekoa izango da, eta bisitariak bere maskara eraman beharko du bertara sartzeko. Gainera, bisita hasi aurretik gelarekin eskuak garbitzea derrigorrezkoa izango da, eta tenperatura hartuko zaie museora joaten diren guztiei. Tenperatura 37º-tik gorakoa bada, pertsona ezin izango da instalazioetara sartu, eta osasun zerbitzuekin harremanetan jartzea gomendatuko zaio. Distantziari dagokionez, bisitariak gutxienez 2 metrora egon beharko dira bisita osoan.\nBestalde, Euskal Museoak eta Berreginen Museoak garbiketa eta desinfekzio lanak areagotu dituzte, egunean hainbat aldiz egin daitezen. Jendeari arreta ematen dioten langileek babes-ekipamenduak dituzte: maskarak, pantailak, eskularruak, garbiketa-gelak eta manparak. Langile horiek arduratuko dira areto bakoitzeko edukiera etengabe kontrolatzeaz eta bisitariei museoaren barruko fase honetako araudi guztiaren berri emateaz. Igogailu eta komunetan pertsona bakarreko edukiera errespetatzeaz ere arduratuko dira.\nHorrez gain, bisitariak informazio-kartelak aurkituko ditu museo osoan, jarraitu beharreko araudia, sarrerako lerroan mantendu beharreko distantzia eta abar jasoko dituztenak.\nALDAKETAK ETA SARRERAK\nFase honetako aldaketetako bat bi museoak irekitzeko ordutegia da. Hemendik aurrera, 11:00etan irekiko dituzte ateak, ohi baino ordubete beranduago. Publikoarentzako ordutegian murrizketa txiki hori egiteko arrazoia da garbiketa-lanak areagotu egin direla eta, hori dela eta, denbora gehiago behar da emaitza zorrotzena lortzeko.\nBestalde, bi guneetarako sarrerak doan izango dira ostegunetan. Neurri horren helburua da hiru hilabetez formatu digitalean bai baina aurrez aurre erakutsi ezin izan dituzten kultura eta kultur espazioak sustatzea.\nZentzu horretan, paperezko liburuxka guztiak, audiogidak, ukipen-pantailak eta bi museoetako argitalpenak kendu dituzte. Horien ordez, bertaratzen direnek informazio hori guztia museoaren webgunean digitalki izango dute eskuragarri ekainaren 3tik aurrera. Neurri horren bidez, ahalik eta gehien saihestu nahi da azalerekin eta elementuekin kontaktua izatea, higienea une oro bermatuta.\nFase honetan, museoaren bisita librea eta bisita gidatua izango dira baimendutako jarduera bakarrak. Bi kasuetan, bakarka edo bizilagunez osatutako taldean egin beharko da, eta bi metroak mantendu beharko dira (inoiz ez 10 pertsona baino gehiago talde berean). Bi aukeretarako ibilbide seinaleztatuak prestatu dira, eta bisitari guztiek jarraitu beharko dituzte; izan ere, erakusketa erakusteaz gain, bisitarien trafikoan ordena mantentzeko ere balioko dute.\nBisita librea baldin bada, sarrerak ordaintzeko kreditu-txartela erabiltzea sustatuko da. Uztailean jarriko da martxan neurria, ekainean sarrera doakoa izango baita. Bisita gidatua egin nahi bada, aldez aurretik eskatu beharko da museora deituta.\nJarduera horietatik kanpo ezin izango da jende asko bertaratzea dakarren bestelako jarduerarik egin. Museoaren beraren inaugurazio edo aurkezpenen bat egiten baldin bada, auditorioek heren bateko edukiera izango dute, eta higiene-segurtasuneko neurri guztiak mantenduko dira.\nEuskal Museoak beste hiru neurri gehituko dizkie aurrekoei. Sarbidea Unamuno plazatik bakarrik egingo da, eta momentuz Gurutze kaleko sarrera zerbitzuz kanpo geldituko da, edukieraren kontrol zorrotzagoa egite aldera.\nOrdutegiari dagokionez, larunbatetan ordutegi jarraituan irekiko da. Orain arte 13:30etik 16:00etara ateak ixten zituen.\nBukatzeko, erakundearen 3. solairua, Bizkaiko Maketa eta Bilboko Kontsulatuaren Aretoa biltzen dituena, itxita egongo da. Une honetan, Museoa berrikuntza-proiektu batean murgilduta dago, bilduma kanpoko biltegi batera lekualdatzea barne, hobeto kontserbatu dadin. Hori dela eta, solairu hori lan-eremu gisa erabiliko da datozen hilabeteetan, lekualdaketa ahalik eta hobekien egin ahal izateko.\nBerriro irekitzeak erakusketa iraunkorrez gozatzeko aukera emango du bi espazioetan. Euskal Museoak aldi baterako bi erakusketa ditu gaur egun: "Anthology", gizonezkoen barruko arroparen modaren azken 30 urteetan egindako ibilbidea, Manuel de Gotor diseinatzaile bilbotarraren eskutik, eta "Gorreri bisuala"; azken honek arte garaikidea erakundera hurbiltzen du, eta publikoa hizkuntza aniztasunaz kontzientziatu nahi du, arte plastikoen ikerketa bilakatzeko euskara baliatuz.\nBestalde, Berreginen Museoak "Altxor Elektrikoak" izeneko aldi baterako erakusketarekin jarraituko du. Garai inperial erromatarreko piezen handitasunaz gozatzeko aukera ematen du, xehetasunen eta ornamentazio irudimentsuen bidez.\nAlarma-egoeran zehar museoa publikoari ixteak eragina izan du aldi baterako erakusketetan, eta Euskal Museoak eta Berreginen Museoak horien epeak luzatzea erabaki dute, publikoak hasiera batean programatutako denboraz gozatu ahal izan dezan.


Zumaiako Algorriko lur sailak erosiko ditu Gipuzkoako Foru Aldundiak - Urola Kostako Hitza : Urola Kostako Hitza\nZumaiako Algorriko lur sailak erosiko ditu Gipuzkoako Foru Aldundiak\nAlgorrin segurtasuna bermatzeko bidezidorrean lan batzuk egiteko asmoa du Aldundiak\nZumaiako Algorriko bidezidorra eta horren ingurunea erosiko ditu Gipuzkoako Foru Aldundiak. Erosi beharreko landa lur sailak 17.861,50 metro koadro neurtzen ditu, titulartasuna hamabost jaberen artean dago banatuta eta erosketa prezioa 69.000 eurokoa izango da. San Telmo ermitatik Algorriko Puntaraino igarotzen da bidezidorra, eta hortik Kalaraino jaisten da eskailera batzuen bitartez. Gipuzkoan jende gehien ibiltzen den inguruneetako bat da.\nAldunditik adierazi dutenez, Ekonomia Sustapeneko, Landa Inguruneko eta Lurralde Orekako Departamentuak, Biotopo Babestuaren organo kudeatzaileak, proposatu du bidezidorrean lan batzuk egitea, oinezkoen segurtasun fisikoa hobetzeko, eta, era berean, ibilbide horretako ingurumenean sor daitezkeen kalteen ondorioak saihesteko.\nHonako lanak egitea jaso dute aldundikoek: bidezidorra egokitzea, begiratoki bat eta K/T mugaren interpretazio-atari bat jartzea eta seinale eta informazio panel berriak jartzea. “Natura, geologia eta erabilera publikoaren ikuspegitik hain berezia den leku bat derrigorrez babestu behar da, bere balioak gutxitzea ekarriko lukeen edozein jardueratik”, adierazi du Imanol Lasa foru bozeramaileak.\nDeba-Zumaia itsasertzeko zatiaren interes geologikoa handia da, eta oso berezia da nazioarte mailan, mareartekoak duen zabalerarengatik, flysch materialen higadura desberdina delako, eta Kretazeoaren eta Tertziarioaren arteko trantsizioa oso argi markatzen duen zerrenda bat dagoelako.\nEremu horretan, Zumaiako Algorriko Puntak eta Kalak K/T mugaren (Kretazeo/Tertziario trantsizioa) mundu mailako erreferentziako sekzioetako bat osatzen dute. Muga hori markatzen duen iridioan aberatsa den buztinaz gain, bi adin geologikoen arteko trantsizioa karakterizatu zuten gertaera paleontologiko desberdinen erregistro konplexu bat dago. Zerrenda hori, halaber, Euskal Kostaldeko Geoparkearen zatia da, eta Europako Geoparkeen Sarean eta Munduko Geoparkeen Sarean sartuta dago.


Madama Butterfly :: ABAO Bilbao Opera\nHemen zaude > Opera > Madama Butterfly\nMadama Butterfly (Antzeztuta)\nCio-Cio San Maria Agresta*\nCio-Cio San BERRI Carmen Solís\nPinkerton BERRI Javier Tomé\nSuzuki Carmen Artaza*\nSharpless Damián del Castillo\nGoro Jorge Rodríguez-Norton\nKate Pinkerton Marta Ubieta\nYamadori eta komisarioa Jose Manuel Díaz\nBonzo osaba Fernando Latorre\nErregistroko ofiziala Javier Campo**\nYakuside Gexan Etxabe\nCio-Cio San-en ama Eider Torrijos**\nCio-Cio San-en izeba Leyre Mesa**\nCio-Cio San lehengusina Olga Revuelta**\nMusika-zuzendaria Henrik Nánási*\nEszena-zuzendaria Stefano Monti\nActo II - Che tua mamma dovrà - Fiorenza Cedolins, Luis Cansino\nActo III – Tu, tu piccolo iddio - Fiorenza Cedolins, Piero Pretti\nActo III – Addio, fiorito asil - Piero Pretti, Luis Cansino\nII. Ekitaldia hasten denean, hiru urte igaro dira, eta Cio-Cio San senarra etxera noiz itzuliko zain dago. Suzukik laguntzeko erregutzen die jainkoei, baina Butterflyk errieta egiten dio Pinkertonek egun batean etxera itzuliko zela egindako promesaren ordez Japoniako jainkoengan sinesten duelako. Sharpless Pinkertonen gutun batekin dator, baina Butterflyri irakurtzeko astirik gabe Goro agertuko da neskaren azken ezkongaiarekin, Yamadori printze aberatsarekin, hain zuzen ere. Butterflyk, adeitasunez, tea eskainiko die gonbidatuei, baina ezin duela ezkondu azpimarratuko du: bere senar estatubatuarrak ez du utzi, eta halako batean itzuli egingo zela hitzeman zion. Gorori eta Yamadoriri joateko eskatuko die. Sharpless Pinkertonen gutuna irakurtzen saiatuko da, eta Butterflyri iradokiko dio beharbada berriz aztertu beharko lukeela Yamadoriren eskaintza. Orduan, neskak Pinkertonekin izan duen semea erakutsiko dio kontsulari; "Atsekabe" du izena, baina aita itzultzen denean "Zorion" esango diote. Sharpless zeharo lur jota dago, eta ezin du eskutitza irakurtzen jarraitu. Pinkertoni bere semearen berri emango diola agindu eta alde egingo du. Portuan, kanoikada batek itsasontzi bat datorrela iragarri du. Butterflyk eta Suzukik terrazatik irakurri dute haren izena: Pinkerton. Pozarren, neska biek etxea lorez apaintzeari ekingo diote. Gauean, itxaronaldian, Butterflyk, Suzukik eta mutikoak ez diote begirik kenduko portuari.


2019ko Azkena Rock Festival- ek iazko zifrak hobetu ditu, aurten 36.000 bisitari izan baititu guztira | Azkena Rock Festival\nBihar, igandea, 10:00etatik aurrera, 2020ko bonuak salgai jarriko dira online\nSocial Distortion eta Fun Manchu dira ARF20-n egongo direla baieztatu duten lehenengo bi taldeak\nAzkena Rock Festivalek hemezortzigarren edizioari amaiera emango dio gaur, iazko zifrak hobetuz: aurten 36.000 pertsona bertaratu dira guztira (17.000 ostiralean, eta 19.000 larunbatean). Jaialdiaren jarraitzaile leialez gain, musikazale berriak ere etorri dira gurera aurten, eta aipatzekoa da familia ugari bertaratu direla, belaunaldi txandakatzea bermatuz. Hortaz, jaialdiak aurrera jarraituko du eta jada iragarri dira datorren urteko datak: ekaineko hirugarren asteburuan egingo da jaialdia betiko legez, Gasteizko Mendizabalan.\nAntolatzaileek ostiralean iragarri zituzten 2020ko kartelean egongo diren lehenengo bi taldeen izenak, eta berriak oso harrera ona izan zuen jarraitzaileen artean, prezio berezian eta esparruan bakarrik salgai jarri ziren lehenengo 3.000 txartelak agortu egin baitzituzten. Bihar, igandea, 10:00etatik aurrera, www.azkenarockfestival.com webgunean jarriko dira salgai sarrerak 90€ko sustapen prezioan.\nAntolatzaileak oso gustura daude leihatilak esparruaren sarreran jarri izanagatik eta eskumuturrekoak Andre Maria Zuriaren plazako doako kontzertuetan jaso ahal izateko aukerarekin, horrela arindu egin baitira sarrerak. Neurri horiek harrera ona izan dute ere jarraitzaileen artean, eta aurten jaialdia erosoagoa eta irisgarriagoa egin zaie. Jateko 17 gune izan dituzten guztira, tokiko eta nazioarteko janariarekin, eta elikadura behar guztietara egokituta.\nAurten ere, eguneko autobus zerbitzuak lagungarri izan dira gertutik (Errioxa, Bizkaia, Gipuzkoa eta Nafarroa) datozen jarraitzaileen sarrera errazteko. Jaialdian Estatu osoko bisitariak izan ditugu, besteak beste Bartzelona, Madril, Valentzia eta Zaragozakoak, eta areagotu egin da atzerritarren kopurua (guztizkoaren %12 izan dira, hain justu).\nMaila artistikoan, ARFk beste urrats bat eman du Estatuan rock talde handien jaialdia dela berresteko. Izan ere, talde batzuek ARF aukeratu dute Espainian kontzertu bakarra eskaintzeko Europako biraren baitan. Horren adibide ditugu Wilco eta Stray Cats taldeak, indartsu agertu direnak agertoki gainean, jarraitzaileen gusturako.\nGaurko argazki ofizialak: Azkena Rock 2019 PRENSA\nBihar, igandea, 10:00etatik aurrera, 2020ko bonuak salgai jarriko dira online, 90€-tan


LGTIB+ Heziketa – Kattalingorri\n[qode_image_with_overlapping_info link_target=»_blank» title=»INFORMAZIO ESKATZEA» text=»Behar duzun prestakuntzari buruzko aurrekontua egiten dugu. Jar zaitez gurekin harremanetan kattalingorrinafarroa@gmail.com helbidean edo deitu konpromisorik gabe edozein zalantza argitzeko 673 704 095 telefonora.» image=»2656″]\nKattalingorriren formakuntzetan erabiltzen dugun metodologia parte-hartzailea da, gerora gure eguneroko bizitzara, aktibismora, boluntariotzara edo lanera eraman ahalko ditugun ikaskuntza esanguratsuak sortuz. Bizipen eta esperientzietan oinarritutako metodologia. Bertan, epaiketarik gabeko entzute aktiboa lantzen da, alderdi teorikotik praktikora pasatuz eta jasotako ikaskuntza gure bizitzetan integratzeko.\nKattalingorritik gai ezberdinen inguruko formazioak eskeintzen ditugu; sexu eta genero aniztasuna, LGTBI+ memoria historikoa, sexu-hezkuntza, sexualitateak eta abar. Denak sexologia substantiboaren esparrutik eta genero-ikuspegiarekin. Profesionalentzat, elkarteetako boluntarioentzat, ekintzaileentzat, gazte-taldeentzat edo jasotzeko interesa duen edozein talderentzat; izan ere, lehenengo kontaktu bat izan eta zein talde mota den aztertu ondoren, eskaeretara eta beharretara egokitutako prestakuntza sortzen da.\nModu honetan, eskatzen duenaren beharren araberako proposamenak egiten ditugu, ahalik eta prestakuntza osoenaren eta integralaren alde eginez. Horregatik, iruditzen zaigu interesgarria dela ikuspegi zabalago batekin lan egitea eta espazio egokiagoa eskaini ahal izatea. Hala ere, prestakuntza hauen ezaugarrietako bat denborak eta iraupena eskatzen duenaren errealitatearen eta beharren arabera egokitzeko gaitasuna da.


221. zk., 2004ko azaroaren 18a, osteguna\nEuskal Herriko Autonomia Estatutuari buruzko abenduaren 18ko 3/1979 Lege Organikoaren 18.1 artikuluan ezartzen denez, Euskal Autonomia Erkidegoari dagokio, bere mugapeko sanitatearen arloan, oinarrizko legeria exekutatzea eta bai lege-bidez garatzea ere.\nAipatu eremuan aurkitzen dira hilotzen sanitate-alderdiak, hilotzen sanitate-alderdien poliziari buruzko Erregelamendua onartzen duen uztailaren 20ko 2263/1974 Dekretuaren bitartez arautuak, eta gure lurralde-eremuri doakionez, urriaren 6ko 267/1992 Dekretuaren bitartez arautuak. Euskal Autonomia Elkartean gorputzak eta gorpuzkinak garraiatzeko osasunbide-baldintzak ezartzen dituen ekainaren 3ko 130/1997 Dekretuaz aldatu egin zen 267/1992 Dekretua.\nGeroztik, Euskadiko Antolamendu Sanitarioari buruzko ekainaren 26ko 8/1997 Legea eman da; eta bertan ezartzen denez, osasun kolektiboaren eta norbanakoen osasunaren arloan, besteak beste, hilotzen osasun-alderdiei dagokienez, honako hauek jotzen dira Osasun Sailak egin beharreko jardueratzat: prebentziozko arreta eta osasuna sustatu eta babestea.\nEta esandakoarekin bat etorriaz ematen da dekretu hau, bere erregelamendua ere onartuaz; eta horren bitartez, garai baten agertzen ez ziren osasun-arriskuak dituen egoerari egokitu nahi da; izan ere, aldatu egin baitira heriotzaren inguruko usadioak eta ohiturak, bizimoduak, eraikuntza-tekniken aurrerakuntzak eta hileta-enpresek ematen dituzten zerbitzuak. Hori dela-eta, eguneratu egin dira kontrol sanitarioak eta administratiboak; eta ondorioz, hilotzen osasun-alderdien inguruko administrazio-izapideak erraztu eta azkartu egin dira; hala ere, osasun publikoa babestearen gaineko garantiak ez dira apaldu.\nHilotzen sanitate-alderdi funtsezkoak lantzen dira erregelamenduan, zortzi titulu eta lau eranskinetan. Lehen tituluan ezartzen direnak: helburua eta gaiari buruzko definizioak. Bigarren tituluan zehazten direnak: hilotzen sanitate-sailkapena, manipulazioetarako baldintzak eta betekizunak, eta azken buruko destinoa. Gorpuzki eta hilotzen garraioa arautzeari buruzkoa da hirugarren titulua. Laugarren tituluak lantzen dituenak: hilotz-hondarrak eta gorpuzkinak ehortzi, desehortzi eta erretzearen gaineko baldintzak eta betekizunak. Sanitate-baimenen erregimenari buruzkoa da bosgarren titulua. Beilatokiek eta hileta-enpresek bete behar dituzten baldintzak ezartzen dira seigarren kapituluan. Errelekuek, hilerriek eta baimendutako beste ehorzketa-leku batzuek izan beharreko sanitate- eta higiene-baldintzak arautzen dira zazpigarren tituluan. Azkenik, zortzigarren tituluan honako zehaztasunak hauek jasotzen dira: ikuskaritzari eta bere eskumenari buruzkoak, eta bai hilotzen sanitate-alderdiei dagokienez aplikatu beharreko zehapen-erregimena.\nHilotzak I. multzoko sailkarazten dituzten agente patogenoen bidez transmititutako gaixotasun infekziosoen zerrenda, hilotzen osasun-alderdien gaineko baimen-modeloa, Euskal Autonomia Erkidegotik kanpora hilotzak garraiatzeko sanitate-komunikazioa eta hileta-zerbitzuen jarduera-erregistroa ezartzen dituzte eranskinek\nHorrenbestez, Osasun sailburuak halaxe proposatuta, Eusko Jaurlaritzako Aholkularitza Batzorde Juridikoa entzunda, eta Jaurlaritzaren Kontseiluak 2004ko urriaren 19an egindako bilkuran gaia eztabaidatu eta onartu ondoren, honako hau\nArtikulu bakarra.– Euskal Autonomia Erkidegoko Hilotzen Sanitate-alderdiei buruzko Erregelamendua onartzen da, zeina dekretu honen eranskinean jasotzen baita.\nLehenengoa.– Beilatokiek, errelekuek eta hileta-enpresek euren instalazioak erregelamendu honetan eskatzen diren betekizunei egoki ditzaten, erregelamendu honek indarra hartzen duenetik harako urtebeteko epea ezartzen da.\nBigarrena.– Euskal Autonomia Erkidegoan arau hauek argitaratu baino lehenago finkatutako hileta-enpresek 31. artikuluan exijitzen diren datuak igorri beharko dizkiote Osasun Sailari, Hileta-enpresen Erregistroan jaso daitezen, betiere dekretu honek indarra hartzen dunenetik harako hilabeteko epearen barruan.\nHirugarrena.– Hileta-ibilgailuei dagokienez 20. artikuluko b) eta c) idatz-zatietan aurreikusitako ez zaie aplikatuko ondoko ibilgailuei: dekretu honek indarra hartu aurretik hileta-enpresek dituztenei.\nUrriaren 6ko 267/1992 Dekretua, Hilotzen Sanitate-alderdiei buruzko ekainaren 3ko 130/1997 Dekretua, eta dekretu honi aurka egiten dion maila bereko edo beheragoko xedapen oro indargabetu egiten da.\nLehenengoa.– Osasun sailburuaren agindu bidez aldatu egin daitezke Erregelamendu honen eranskinak, zehazki, I.tik IV.era artekoak.\nBigarrena.– Dekretu hau Euskal Herriko Agintaritzaren Aldizkarian argitaratu eta hurrengo egunean jarriko da indarrean.\nVitoria-Gasteizen, 2004ko urriaren 19an.\nUrriaren 19ko 202/2004 DEKRETUAREN ERANSKINA\nHILOTZEN SANITATE-ALDERDIEI BURUZKO ERREGELAMENDUA\n1. artikulua - Xedea.\nEuskal Autonomia Erkidegoan hilotzen sanitate-alderdiak arautzea da erregelamendu honen xedea.\nErregelamendu honen ondorioei dagokienez ondoko gaiak hartzen dituzte hilotzen sanitate-alderdiek.\na) Kontuan hartzeko izaria duten gorpuzki, hilotz-hondar eta hilotzen gaineko sanitate-praktika oro arautzea, aipatutakoak garraiatzea barne delarik.\nb) Hileta-enpresa eta –zerbitzuen baldintza teknikoak eta sanitarioak, eta, halaber, hileta-instalazio ororenak ere, barne direlarik beilatoki, erreleku eta hilerrienak.\n3. artikulua.– Definizioa.\nArau hau aplikatzeari dagokionez, ondokoak definitu egiten dira:\nAutopsia: heriotzaren kausa edo alterazio patologikoen izaera zehaztearren egindako hilotzaren azterketa.\nHilotza: heriotzaren ondorengo bost urteetan giza gorputza, betiere Erregistro Zibilean egindako heriotza-inskripzioan jasotako heriotza-egun eta -ordutik hara zenbatuaz aipatu epea. Heriotzatik hara bost urte igaro ondoren, materia organikoa suntsitzeko fenomenoak zehaztu gabe dituen giza gorputza ere hilotz kontsideratzen da.\nHilerria: hilotzak, hilotz-hondarrak edo gorpuzkiak edo horietatiko hautsak ehorzteko atontzen den lurzoru zedarritua, nondik ez baitator arriskurik gizakien osasunarentzako.\nHautsak: hilotz bat, hilotz-hondarrak edo gorpuzkiak erre ondoren geratzen diren hondarrak.\nIzozketa: gehienez ere, -18.ºC-ko tenperaturarekin, hotzaren bitartez hilotzak kontserbatzeko metodoa.\nAldi baterako kontserbazioa: substantzia kimikoak aplikatuaz usteltze-prozesua atzeratzen duen metodoa.\nErrelekua: hilotzak, hilotz-hondarrak eta gorpuzkiak erretzeko atondutako hileta-establezimendua.\nHildakoaren helbidea: heriotza jazo den lekua, erregelamendu honen ondorioei dagokienez etxebizitza bat ospitale bat.\nEraikin publikoa: erabilera publikoetarako erakina (beilatokiak ez).\nBaltsamamendua: usteltze-fenomenoak agertzea eragozten duen metodoa.\nHileta-enpresak: hilotzak atondu, manipulatu eta\ngarraiatzeko zerbitzuak ematen dituztenak, eta, horretaz gain, helburu horietarako ondasun eta zerbitzu osagarriak ematen dituztenak.\nEskeletotzea: materia organikoa desintegratzen denetik guztiz mineralizatu arteko azken fasea.\nErrausketa edo erreketa: beroaren bitartez hilotzak, hilotz-hondarrak edo gorpuzkiak hauts bihurtzea.\nUsteltzea: mikroorganismoek eta fauna laguntzaileak hilotzari ekinez materia organikoa desagertzera daroan prozesua.\nHozketa: usteltze prozesuak atzeratzeko, 6.ºC-tik beherako tenperaturan izatea hilotza.\nHilotz-hondarrak: heriotzatik harako bost urte igaro ondoren gorputzetik geratzen dena, betiere materia organikoa suntsitzeko fenomenoa amaitu bada.\nGorpuzkia: interbentzio kirurgiko, anputazio edo abortuetatikoak, kontuan hartzeko izaria badute.\nTanatoestetika: itxura hobetzeko helburuarekin hilotza atontzeko modelatu- eta kosmetika-teknika zenbait.\nTanatopraxia: sanitate-garantiekin hilotza erakutsi eta kontserbatzearren, baltsamenduaren edo aldi baterako kontserbazio-praktiken bitartez usteltzea eragotzi edo atzeratzen duten teknikak, hilotzari aplikatzekoak direnak.\nBeilatokia: heriotza-lekutik erreketa- edo ehorzketa-lekura eraman bitartean hilotza izateko prestaturik dagoen hileta-tegi edo –establezimendua, hilotzak erakutsi eta beilatzeko behar bezala atondua eta eratua.\nMANIPULAZIOA ETA AZKEN BURUKO DESTINOA\n4. artikulua.– Hilotzen sanitate-sailkapena.\nErregelamendu honen ondorioei dagokienez hilotzak hiru multzotan sailkatzen dira:\nI. multzoa.– Herri Administrazioak finkatutako arau eta irizpideen arabera, herritarrentzat sanitate-arriskua dakarren edo hiletetako langileentzat sanitate-arrisku profesionala dakarren heriotza-kausa izan duten pertsonen hilotzak. Erregelamendu honetako I. Eranskinean sartutako gaixotasunak sartzen dira heriotza-kausa horietan, eta bai agintaritza sanitarioak multzo honetan sar ditzanak ere.\nII. multzoa.– Substantzia, isotopo edo produktu erradiaktiboekin kutsaturik dauden pertsonen hilotzak sartzen dira multzo honetan, eta bai irradiazioaren ondoriozko kutsapen erradiaktiboagatik sanitate-arriskua dakarten pertsonenak ere.\nIII. multzoa.– I. multzoan edo II. multzoan sartzen ez den edozein kausarengatik hildako pertsonen hilotzak sartzen dira multzo honetan.\nHILOTZEN ETA GORPUZKIEN AZKEN BURUKO DESTINOA\n5. artikulua.– Hilotzen eta gorpuzkien azken buruko destinoa.\n1.– Transplanteetarako organoak, ehunak eta pieza anatomikoak erailtzearen kontra egin gabe, gorpuzki eta hilotzen destinoa hauetariko bat izango da:\na) Baimendutako lekuan erretzea.\n2.– Hilotzak irakaskuntzarako eta helburu zientifikoetarako erabiltzeak ez du baztertuko azken buruko destinoa aipatutakoren bat izatea.\n3.– I. eranskinean zehaztutako gaixotasunek erasandako gaixoengandik datozen eta I. multzokoak diren gorpuzkien eta hilotzen kasuan, azken buruko destinoa Euskal Autonomia Erkidegoko erreleku baten erraustea izango da.\n4.– II. multzokoak izanik erradioelementudun protesiak dituzten edo produktu erradioaktiboek zein substantziek kutsatutakoak diren gorpuzkiak eta hilotzak, azken buruko destinoa baino lehen, berariaz tratatu beharko dira, hain justu ere babes erradiologikoaren arloan eskumenak dituen agintaritzak eta agintaritza sanitarioak zehazten duten legez.\nEta esandakoaren ondorioetarako, hilotz batek edo gorpuzki batek kutsadura erradioaktiboa duela sumatzen badu edo jakiten badu fakultatibo batek, Osasun Sailari jakinarazi beharko dio, eta babes erradiologikoan eskumenak dituen agintaritzak esku-hartzea eskatuko du sail horrek.\n6. artikulua.– Epea.\n1.– Orokorrean, heriotza gertatu ondorengo hogeita lau ordutik berrogeita zortzi ordura bitartean emango zaie azken buruko destinoa III. multzoko hilotzei.\nAutopsiarik egin bada edo transplanteak egiteko organoak, ehunak edo pieza anatomikoak lortu badira, heriotza gertatu denetik hogeita lau ordu igaro baino lehen eman ahalko zaie azken buruko destinoa hilotzei. Usteltzen hastea agerikoa bada edo usteltzea gertatuko dela aurreikusten bada, eta hori heriotzaren mediku-ziurtagirian jasotzen bada, hogeita lau ordu igaro baino lehen eman ahalko zaie azken buruko destinoa hilotzei.\n2.– Heriotza gertatu denetik hirurogeita hamabi ordu igaro baino lehen eman ahalko zaie azken buruko destinoa aldi baterako kontserbatutako III. multzoko hilotzei.\n3.– Heriotza gertatu denetik laurogeita hamasei ordu igaro baino lehen eman ahalko zaie azken buruko destinoa baltsamatutako III. multzoko hilotzei.\n4.– III. multzoko hilotz izoztuak aparte geratzen dira gorago zehaztutako epeetatik.\n5.– Esku-hartze judizialik izan barik, Euskal Autonomia Erkidegoan abiaburua eta destinoa duten III. multzoko hilotzei dagokienez, ehorzketa egiteko epea 72 ordura arte luza daiteke, eta horretarako ez da izango beharrezkoa aldi baterako kontserbazioa egitea, betiere baimendutako leku baten espazio hotzean izaten badira. Azken buruko destinora arteko garraioa artezean egingo da, eskalarik gabe.\nAUTOPSIAK ETA TRANSPLANTEAK\n7. artikulua.– Autopsiak eta transplanteak.\n1.– Hilotzetatik ehunak, organoak eta pieza anatomikoak eskuratzea eta autopsia judizialak: arlo bakoitzean indarrean diren legeekin bat egin beharko dira.\n2.– Ikerketa zientifikoa egitearren gauzatutako autopsia klinikoak eta hilotzak irakaskuntzarako erabiltzea, indarrean diren xedapenetan zehaztutako zirkunstantzi eta kasuetan egin beharko dira.\n3.– Kasu bietan ere, hil-oihal biodegradagarri, iragazgaitz eta erregarrian sartu beharko da hilotza.\nHILOTZEN TANATOPRAXIA ETA TANATOESTETIKAKO PRAKTIKAK\n8. artikulua.– I. eta II. multzoko hilotzetan tanatopraxia eta tanatoestetika.\nI. eta II. Multzoetako hilotzetan ezin izango da egin tanatopraxia edo tanatoestetikako praktikarik.\n9. artikulua.– Tanatopraxiako praktikak egiteko baldintzak.\n3.– Jarduneko mediku batek egin beharko ditu baltsamendu- eta aldi baterako kontserbazio-praktikak. Zenduaren familiako batek edo hurkoren batek libreki izendatutakoa izango da aipatu medikua. Erabilitako teknikak jasotzen dituen txostenaren bitartez ziurtatuko du bere jarduketa delako fakultatiboak, eta, bestalde, txosten horretan bere egingo du teknika horien gaineko erantzukizuna. Indarrean diren arauetan ezarritakora mugatuko dira bere jarduketak eta eginkizuna, eta agintaritza sanitarioak ikuskatu ahal izango ditu jarduketok.\n10. artikulua.– Baltsamendua eta aldi baterako kontserbazioa egiteko obligazioa.\n1.– Aldi baterako kontserbazioa obligaziozkoa izango da honako kasu hauetan:\na) Heriotzatik harako berrogeita zortzi ordu pasa ondoren eta hirurogeita hamabi igaro baino lehen ematen bazaio azken buruko destinoa, 6. artikuluko 5. idatz-zatian zehaztutakoa izan ezik.\nb) Hilotza eraikin publiko baten erakusten bada eta heriotzatik hara 72 ordu igaro baino lehen ailegatzen bada azken buruko destinoa.\nc) Heriotzaren kausa eta heriotzarekin batera agertzen diren beste zirkunstantzia batzuk direla-eta, hilotzetan agerikoa bada usteltzea hasi dela edo usteldu egingo dela aurreikusten bada, salbu eta 24 ordu igaro baino lehen ailegatu hilotza azken buruko destinora. Heriotza-ziurtagiria sinatu duen medikuak edo beste fakultatibo batek baloratu beharko du kontserbatu beharrarena.\n2.– Baltsamendua obligaziozkoa izango da honako kasu hauetan:\na) Heriotzatik hara hirurogeita hamabi ordu igaro ondoren ematen bazaio azken buruko destinoa hilotzari.\nb) Atzerrirako trasladoetan, indarrean diren nazioarteko akordioetan xedatutakoaren kontra egin gabe betiere.\nc) Airez eta itsasoz egindako trasladoetan.\nd) Kriptetan edo berariaz baimendutako beste leku batzuetan egindako ehorzketetan.\n3.– Izozte-kameratik erretiratu ondorengo 12 orduen barruan azken buruko destinora eramango diren hilotzei dagokienez, ez dira aplikatuko artikulu honetako 1.a) eta 2.a) puntuetan zehaztutako obligazioak.\n11. artikulua.– Tanatopraxia praktikatzeko tegiak.\n1.– Baimendutako hilerrietan edo beilatokietan hartarako atondutako espazioetan, zehazki, beherago zehaztutako baldintzak betetzen dituztenetan egin beharko dira tanatopraxiako praktika guztiak: desinfektatzeko eta garbitzeko errazak, talkei ondo eusten dietenak, iragazgaitzak eta lauak diren azalerekin eta aireztapen egokiarekin hornitutako sala; horretaz gain, edateko uraren hornidura-sarearekiko eta saneamendu-sarearekiko konexioa duen eta erraz garbitu eta desinfektatu daitekeen mahaia izan beharko du.\n2.– Tanotapraxiako praktiketan erabilitako sustantzi eta prestakin kimikoak: baimendutakoak eta erregistratutakoak izango dira, eta honako baldintzak bete beharko dituzte: ontziratzeak, etiketatzeak, biltegiratzeak eta manipulazioak egiteari dagokionez, sustantzien eta prestakinen arloaren gainean indarrean diren legeetan ezarritakoak.\n3.– Indarrean diren legeetan ezarritakoarekin bat etorriaz kudeatu beharko dira operazio horietan sortzen diren hondarrak.\n12. artikulua – Ezohiko egoerak.\nHondamendiak edo heriotza kolektiboak direnetan, salbuespen gisa, kontserbazio- eta manipulazio-teknikak erabiliko dira, hain justu ere ezohiko kasu horietarako agintaritza sanitarioak baimentzen dituenak, betiere beharrezko osasungarritasun-baldintzak bermatuaz.\n13. artikulua.– Hilkutxak erabiltzea.\n1.– Hurrengo artikuluan zehaztutako ezaugarriak dituen hilkutxa egokiarekin egin beharko dira hilotzaren garraioa, ehorzketa eta errausketa. Hilkutxa bakoitzak hilotz bat baino ez du edukiko, aldi beran hil diren amaren eta abortuko haurtxoaren kasuan izan ezik.\n2.– Erregelamendu honetan zehaztutako ezaugarridun hilkutxarik gabe hilotzak garraiatzea, ehorztea edo erraustea galarazi egiten da, ondoko kasuetan izan ezik: hondamendietan, anomalia epidemiologiko larrietan, edo agintaritza sanitarioak berariazko ebazpen bidez baimentzen duenetan.\n3.– Galarazi egiten da hilkutxak berrerabiltzea, neurri higieniko-sanitario egokiak hartu ondoren jasotako hilkutxaren kasuan izan ezik.\n14. artikulua.– Hilkutxen eta beste hileta-ontzi batzuen ezaugarriak.\n1.– Hilkutxek ondoko ezaugarriak izan beharko dituzte:\na) Hilkutxa arrunta. Hilotza hartzeko hainbateko dimentsioak eduki beharko ditu, eta materialek eta fabrikazio-ezaugarriek, gutxienez, ondoko espezifikazioak izan beharko dituzte: UNE 11-031-93 Arauan jasotakoak edo etorkizunean aplikatzekoak izango direnak. Ehorzketetarako nahiz errausketetarako erabili ahalko dira hilkutxa hauek.\nb) Trasladoak egiteko hilkutxa berezia. Bi kutxa izan beharko ditu. Aurreko idatz-zatian zehaztutako ezaugarriak eduki beharko ditu kanpoaldeak, eta bata besteari soldatutako zinkezko xaflez egindakoa izango da barruko kutxa edo teknikoki estankotasun-baldintzak dituen beste edozein materialez egindakoa (esate baterako, berunez). Ixteko beste teknika eta produktu batzuk erabiltzeko, Osasun Sailaren aurretiazko baimena beharko da. Trasladoak egiteko hilkutxa bereziak honakoak izango dira: barrualdean gasen presioaren eraginak baztertzeko egokiturik egon behako dute, balbula iragazleak edo beste dispositibo egoki batzuk erabiliaz.\nc) Bilketa-hilkutxa. Zurruna, dimentsio egokietakoa, iragazgaitza eta erraz garbitu eta desinfektatzekoa izango da. Heriotza jazo den lekutik ondokoak egingo diren lekuetara bitartean bakarrik erabiliko dira: praktika judizialak, irakaskuntzako edo arlo zientifikoko helburudun praktikak, eta beilatokira garraiatzea.\n2.– Hondarren kutxa. Metalezkoa izango da, edo iragazgaitza edo iragazgaiztutakoa den beste material batez egindakoa.\n3.– Hondarren poltsa. Material iragazgaitzezkoa eta gutxienez 400eko galga edo lodierakoa izango da.\n4.– Hautsen kutxatila.– Itxitako basoa estankoa edo kutxa izan ahal izango da; eta, betiere, hilotz-hondarrak, gorpuzkiak edo hilotzak erretzetik datozen errautsak gordetzeko soilik erabiliko da.\nIII. MULTZOKO HILOTZAK ERAKUSTEA\n15. artikulua.– III. multzoko hilotzak erakustea eta beilatzea.\n1.– Euskal Autonomia Erkidegoaren barruan baimendutako beilatokietan edo hildakoaren etxebizitzan beilatuko da hilotza. Heriotzaren mediku-ziurtagiria izateaz batera egin ahal izango da baimenduriko beilatokirainoko garraioa.\n2. Halaber, erregelamendu honen 10.1.b artikuluan xedatutakoa betez gero, eraikin publikoetan hilotza erakustea eta bailatzea baimendu ahal izango du Osasun Sailak.\nHILOTZAK ETA GORPUZKINAK GARRAIATZEA\n16. artikulua.– Hilotzak garraiatzearen gaineko komunikazioak eta baimenak.\n1.– Agintaritza sanitarioaren aldez aurretiko baimena izanez gero (II. eranskina), heriotzaren mediku-ziurtagiria izateaz batera garraiatu ahalko dira ehortzi gabeko I. eta II. multzoko hilotzak; eta delako agintaritzak zehaztuko ditu kasu bakoitzean hartu beharreko neurriak.\n2.– Ehortzi gabeko III. multzoko hilotzak beste autonomia erkidego batzuetara garraiatzeari dagokionez, agintaritza sanitarioari aldez aurretik jakinarazi beharko zaio, III. eranskinean jasotako eredua erabiliaz, hain justu ere.\nJakinarazpenari honako hauek erantsi beharko zaizkio: heriotzaren mediku-ziurtagiria, ehorzketa egiteko lizentziaren kopia; eta hilotzean tanatopraxiako teknikak burutu badira, burutu direla egiaztatzen duen mediku-txostenaren kopia.\n3.– Euskal Autonomia Erkidegoaren lurraldean, ehortzi gabeko III. multzoko hilotzak garraiatzeko, ez da beharrezkoa izango baimenik, ez eta Osasun Sailari jakinarazpenik egiterik ere.\n17. artikulua.– Hilotzak garraiatzeko hilkutxa-motak.\n1.– Trasladoak egiteko, ondoko kasuetan hilkutxa berezia erabili beharko da:\na) II. multzoko hilotzak.\nb) Euskal Autonomia Erkidegotik mugakide ez den edozein probintziatara garraiatzen badira III. multzoko hilotzak.\nc) Agintaritza sanitarioak egoki irizten dion beste edozein kasutan.\n2.– Trasladoak egiteko, ondoko kasuetan beharrezkoa da hilkutxa arrunta:\na) Aurreko idatz-zatian zehaztutako salbuespenekin, III. multzoko hilotzak oro har.\nb) III. multzoko hilotzak, bai esku-hartze judiziala izan dutenak eta bai aldi baterako kontserbazioa, baltsamendua edo izozketa izan dutenak ere; hala ere, hil-oihal biodegragarri, iragazgaitz eta erregarrian sartu beharko dira.\nc) I. multzoko hilotzak, zeintzuk hil-oihal biodegradagarri, iragazgaitza eta erregarrian sartu beharko diren.\n18. artikulua.– Gorpuzkinak garraiatzea.\nHilotzak garraiatzeko, aurreko artikuluetan ezarritako baldintza berberetan egingo da gorpuzkinen garraioa, hondarren kutxarekin egiten denean izan ezik.\n19. artikulua.– Hilotzak eta gorpuzkinak garraiatzeko bitartekoak.\n1.– Hileta-enpresa baimendunak bakarrik garraiatuko ditu gorpuzkinak eta hilotzak, erregelamendu honetan ezarritako baldintzetan.\n2.– Garraioak ondorengo bitartekoak erabiliaz egin ahal izango dira:\na) Aipatu helbururako bakarrik erabiltzeko diren hileta-autoak, hurrengo artikuluan zehaztutako baldintzak dituztenak, hain justu ere.\nb) Tren-furgoiak, itsasontziak edo hegazkinak, aplikatu behar zaien berariazko araudiarekin bat etorriaz.\nc) Osasun Sailak kasuan kasurako baimentzen duen beste edozein.\n20. artikulua.– Hileta-autoen ezaugarriak.\nHileta-autoek ondoko ezaugarriak izan beharko dituzte:\na) Hileta-garraioetan bakarrik erabiltzeko ibilgailuak izatea.\nb) Hilkutxa eduki eta maneiatzeko hainbateko dimentsioak eta aire girotua izan beharko dituzte ibilgailuek.\nc) Kabinaren eta hilkutxaren lekuaren artean erabat bereiztutako eta itxitako separazio bat izan beharko da.\nd) Hilkutxaren lekua material iragazgaitzez estalitakoa izango da, hain justu ere aipatu lekua erraz garbitu eta desinfektatzekoa egiten duena.\n21. artikulua – Nazioarteko trasladoak.\nNazioarteko trasladoetan, aplikatu behar diren estatuko edo nazioarteko araudietan xedatutakoa errespetatu beharko da.\nERREKETA, EHORZKETA ETA DESEHORZKETA\n22. artikulua.– Hilotzak erretzeko baldintzak.\n1.– Hartarako baimendutako instalazioetan erre ahal izango dira hilotz guztiak, salbu eta II. multzoko hilotzak izan ezik.\n2.– Erreketa egin baino lehen, erreketa-labearen entitate arduradunak honako hauek eskatu beharko ditu: heriotzaren mediku-ziurtagiriaren kopia; ehorzketa egiteko lizentzia; erreketa eta egiteko adostasun-agiria, familiako batek edo legezko ordezkariak emana; eta esku-hartze judiziala izan duen hilotzari dagokionez kasuaren ardura duen epailearen ebazpena, non adierazten baita ez dagoela erreketa egitearen kontra.\n3.– 14.4 artikuluan zehaztutako ezaugarriak dituzten kutxatiletan gorde beharko dira erreketaren ondoriozko hautsak, zeinak familiari, hurkoren bati edo legezko ordezkariari entregatu behako zaizkion. Geroztiko garraiatzea edo gordetzea ez da inolako sanitate-betekizunen menpe.\n23. artikulua.– Hilotz-hondarrak eta gorpuzkinak erretzeko betekizunak.\n1.– Gorpuzkinak erretzeko betekizunak hilotzei dagozkien berberak izango dira, salbu eta abortuaren, anputazioaren edo abarraren mediku-ziurtagiriaz ordeztu heriotzaren mediku-ziurtagiria.\n2.– Bakarrik III. multzoko hilotz-hondarrak erretzea baimentzen da, zeintzuk hartarako baimendutako instalazioetan erraustu beharko diren, eta errelekuaren entitate arduradunak legez ezarritako dokumentazioa eskatuko du kasu bakoitzean, trasladoa eta ehorzketa egiteko sanitate-baimena edo udal ordenantza egokian jasotakoa.\n24. artikulua.– Hilotzak ehorzteko betekizunak.\n1.– Hilerrietan edo hartarako baimendutako beste lekuetan erre ahal izango dira hilotz guztiak, I. multzoko hilotzak izan ezik.\n2.– Ehorzketa egin baino lehen, hilerriaren entitate arduradunak heriotzaren mediku-ziurtagiria eta ehorzketa egiteko lizentzia eskatu beharko ditu.\n25. artikulua.– Hilotz-hondarrak eta gorpuzkinak ehorzteko betekizunak.\n1.– Gorpuzkinak ehorzteko betekizunak hilotzei dagozkien berberak izango dira, salbu eta abortuaren, anputazioaren edo abarraren mediku-ziurtagiriaz ordeztu heriotzaren mediku-ziurtagiria.\n2.– III. multzoko hilotz-hondarrak ehorzteari dagokionez, hilerriaren entitate arduradunak legez ezarritako dokumentazioa eskatuko du kasu bakoitzean, hain justu ere trasladoa eta ehorzketa egiteko sanitate-baimena edo udal ordenantza egokian araututakoa.\nDESEHORZKETA ETA BIRREHORZKETA\n26. artikulua.– Hilotzak eta gorpuzkinak desehorzteko betekizunak.\n1.– Sanitate-baimena beharko da hilotzak eta gorpuzkinak desehorzteko.\n2.– Galarazi egiten da I. multzoko eta II. multzoko hilotzak desehorztea.\n3.– Ehorzketa egiten denetik hara bost urte igaro arte, oro har ezin daiteke III. multzoko hilotzik desehortzi.\n4.– Hala ere, bost urte igaro baino lehen, Osasun Sailak hilotzak desehortzea baimendu dezake ondoko kasuetan:\na) Berariazko agindu judizial bat ematea.\nb) Hilotz baltsamatuak izatea. Kasu horretan, zehaztu egin beharko dira hartu beharreko sanitate-eta higiene-neurriak.\nc) Hondamendi naturaletan edo instalazioak hondatzen direnetan.\nd) Hilerrian bertan berehala erretzeko edo birrehorzteko, erregelamendu honetako 14.1 artikuluan jasotako baldintzetan aurkitzen bada hilkutxa.\n5.– Bost urte igarotakoan desehortzi diren hilotzak, baldin eta materia organikoa desegiteko fenomenoak amaitu ez badira eta beste hilerri batera eraman behar badira, hil-oihal biodegradagarri, iragazgaitz eta erregarri baten sartu beharko dira. Hileta-enpresa erregistratu batek egin beharko du garraioa, eta hilkutxa arrunta erabili ahalko da. Trasladoak egiteko hilkutxa berezietan ehortzitako hilotz-hondarren garraioa egiteko, kanpoko kutxa ordeztu egingo da.\n6.– Ekainean, uztailean, abuztuan eta irailean aldi baterako eten egingo dira deshorzketak, agintaritza judizialak agindutakoak izan ezik.\n27. artikulua.– Hilotz-hondarrak desehorzteko betekizunak.\n1.– Galarazi egiten da I. multzoko hilotz-hondarrak desehorztea.\n2.– Babes erradiologiakoaren arloan eskumenak dituen agintaritzak ematen dituen jarraibideen menpe egongo dira II. multzoko hilotz-hondarren desehorzketak.\n3.– Birrehorzketa hilerri berean edo herri bereko beste hilerri baten egiteari dagokionez, III. multzoko hilotz-hondarrak desehorzteko ez da beharrezko izango sanitate-baimena; eta hondarren poltsetan egin ahal izango da garraioa.\n4.– Birrehorzketa beste herri bateko hilerri baten egiteari dagokionez, III. multzoko hilotz-hondarrak desehorzteko beharrezkoa izango da II. eranskineko ereduaren araberako sanitate-baimena; eta garraioa hondarren kutxan egingo da.\n28. artikulua.– Desehorzketak dirauela, langileentzako sanitate-arauak.\nKasu bakoitzean egokiak diren sanitate- eta higiene-arauak erabiliaz egin beharko da deshorzketa, betiere laneko arriskuei aurre hartzearen eta laneko osasunaren arloko araudia betez. Eskularru sendoak, maskarak, botak eta garbi daitekeen berariazko arropa erabili beharko dituzte deshorzketak egiteko ardura duten langileek.\nHILOTZEN ETA HONDARREN GAINEKO SANITATE-BAIMENAK\n29. artikulua.– Baimena izapidetzea.\n1.– Hildakoaren familiako baten edo hurko baten ordezkoak eginez, behar bezala erregistratutako hileta-enpresa batek egin beharko du eskabidea. 26.4.d eta 27.4 artikuluetan zehaztutako kasuetan, familiako batek edo hurko batek ere zuzenean egin ahal izango du eskabidea.\na) I. eta II. multzoetako hilotzak garraiatzeko.\n– Heriotzaren mediku-ziurtagiriaren kopia, edo, eskú-hartze judizialik bada, epaitegiak emandako agindu-kartaren kopia.\n– Ehorzketa egiteko lizentziaren kopia.\n– Hildakoaren familiako batek edo hurko batek hileta-enpresari ordezkaritza emateko agiriaren kopia.\nb) Hilotzak eta hilotz-hondarrak desehorztea.\n– 1994. urtearen aurreko heriotzei dagokienez heriotzaren inskripzioaren, zehazki, Erregistro Zibilean egindakoaren hitzez hitzezko ziurtagiria. Eta 1994. urtearen ondorengo heriotzei dagokienez Erregistro Zibilean dagoen espedientean jasotako heriotza-ziurtagiriaren froga.\n– Ehorzketaren egunari eta lekuari buruzko ziurtagiria, hilerriko titularrak emana.\nc) Erakin publikoetan hilotzak erakutsi eta beilatzeko.\n– Heriotzaren mediku-ziurtagiriaren kopia, edo, esku-hartze judizialik bada, epaitegiak emandako agindu-kartaren kopia.\n– Egindako tanatopraxia-praktikaren ziurtagiria.\n3.– II. eranskinean zehaztutako ereduarekin bat etorriaz, Osasun Saileko Osasun Publikoko zuzendariak emango du baimen-ebazpena.\nHILETA-ENPRESAK ETA BEILATOKIAK\n30. artikulua.– Hileta-enpresa ezartzea.\n1.– Helburutzat hileta-zerbitzuak ematea duen enpresak ezartzeko lizentziak emateko ahalmena toki-korporazioei dagokie.\n2.– Euskal Autonomia Erkidegoan kokaturiko hileta-enpresak honako hauek izan beharko ditu: bere jarduera burutzeko beharrezko diren langileak, baliabide materialak, ibilgailuak eta instalazioak. Halaber, erabilitako ibilgailuak, lanabesak, jantziak eta gainontzeko materialak garbitu eta desinfektatzeko beharrezko diren elementuak izan beharko ditu.\n3.– Bere jarduera egiteko darabiltzaten langileek eta baliabide materialek arau honetan ezarritako baldintzak betetzen dituzten ala ez egiaztatzeko, egoki irizten dion maiztasunez, Osasun Sailak ikuskatu egingo ditu hileta-enpresa guztiak.\n31. artikulua.– Hileta-enpresen erregistroa.\n1.– Hileta-enpresen Erregistroa sortzen da Osasun Sailean, non Euskal Autonomia Erkidegoko udalek baimendutako hileta-enpresa guztiak erregistratu beharko diren.\n2.– Esandakoaren ondorioetarako eta bere jarduerak egin ditzan, Euskal Autonomia Erkidegoan legez ezarritako hileta-enpresak beherago zehaztutako datuak bidali beharko dizkio Osasun Sailari, baimendua izan den egunetik hara hilabeteko epearen barruan, hain justu ere:\na) Izena eta kokalekua.\nb) Enpresaren titularra edo titularrak.\nc) Identifikazio Fiskalerako Zenbakia.\nd) Jardueren zerrenda.\ne) Giza baliabideen eta baliabide materialen deskribapena.\n3.– Goragoko datu horiek aldatu izana nahiz jardueran baja hartzea jakinarazi egin beharko zaio Osasun Saileko Hileta-enpresen Erregistroari.\n32. artikulua.– Hileta-zerbitzuen jarduera.\n1.– Hileta-enpresak erregelamendu honetako IV. eranskina hilero bete eta Osasun Sailari bidali beharko dio, eta egindako hileta-zerbitzuak jaso beharko dira bertan.\n2.– Osasun publikorako interesgarri diren estatistika-helburuetarako baino ez dira erabiliko aipatu hileta-zerbitzuen gaineko datuak. Datu horien gaineko konfidentzialtasuna gorde beharko da, eta horretaz gain, datu pertsonalen tratamenduei buruz indarrean diren legeetan ezarritakoa errespetatu beharko da.\n33. artikulua.– Hileta-enpresen erantzukizuna.\nEmaten duten zerbitzuaren funtzionamendu egokiaren eta ematen dituzten materialen gaineko erantzukizuna izango dute hileta-enpresek; eta bai hilotzak maneiatzeko beharrezko babes-neurriak hartzearen gainekoa ere, betiere osasun publikoa zainduaz.\n34. artikulua.– Behartsuentzako hileta-zerbitzuak.\nEuren udal-mugartean hiltzen diren behartsuentzako hileta-zerbitzuen kostuak euren gain hartu beharko dituzte Euskal Autonomia Erkidegoko udalek.\n35. artikulua.– Beilatokien baldintzak.\n1.– Bakoitzaren jardueretarako behar hainbateko dimentsiodun espazio bereiztuak izan beharko dituzte Euskal Autonomia Erkidegoan kokaturiko beilatokiek. Hauek izango dira aipatu espazioak:\na) Hilotzak jasotzeko aldea.\nb) Hilotzak erakusteko sala edo salak: familiakoentzako edo publikoarentzako egonleku bat izan beharko du bakoitzak, eta baldintza higieneko egokiak izan beharko ditu (azalera, kubikazioa, aireztapena etab.). Aipatu aldeari buruzko zehaztasunak: hilotzak espazio isolatu baten egon beharko du, eta horretaz gain, heriotza gertatu ondorengo hogeita laugarren ordutik aurrera hilotza hozteko sistema bat izan beharko du, zeinak 6.ºC-tik beherako tenperatuari eusteko balioko duen. Halaber, barrualdeko tenperatura adierazten duen dispositibo bat izan beharko du, zeina kanpotik ikusteko modukoa izango den.\nc) Tanatopraxia-praktikak egiten badira, erregelamendu honetako 11.1 artikuluan zehaztutako ezaugarriak dituen sala bat izan beharko du.\nd) Langileak bakarrik erabiltzeko garbigelak, komun-ontzia, eskuak garbitzeko ontzia eta dutxa dituztenak.\ne) Jendea atenditu eta hartzeko aldea.\ng) Jendearentzako garbigelak, komun-ontzia eta eskuak garbitzeko ontzia dituztenak.\n2.– Hilotza sartzeko eta pasatzeko aldearekiko sarbide eta zirkulazio bereizia izango dute familiakoentzako eta publikoarentzako gelek.\n3.– Tanatopraxia-praktika edo hilotzetan estetika-praktiketan erabiliko diren tresnak, ahal delarik, erabili eta botatzekoak izango dira. Erabilitako materiala ez bada erabili eta botatzekoa, esterilizazioak eta garbiketak egiteko sistema egokiak izan beharko dira. Aplikatzekoak izanik indarrean diren legeekin bat kudeatu beharko dira sortutako hondarrak.\n36. artikulua.– Beilatokien sanitate-baimenak.\nBeilatoki orok izan beharrekoak:\na) Eratu aurreko baimen administratibo-sanitarioa, Osasun Sailak emandakoa eta udal jarduera-lizentziaren ostekoa; betiere, aurreko artikuluan zehaztutako baldintzak eta betekizunak jasotzen dituen proiektu teknikoa aurkeztu ondoren.\nb) Funtzionamenduko baimen administratibo-sanitarioa, Osasun Sailak emandakoa, hain justu ere eskatutako baldintzak eta betekizunak konplitzen dituela kreditatu ondoren; eta hori ikuskapen-bisitan eta geroztiko aldeko txostenean egiaztatu beharko da.\nHILERRIAK ETA ERRELEKUAK\n37. artikulua.– Erreketa-instalazioen baldintzak.\n1.– Erreketa-instalazioek gutxieneko baldintza hauek bete beharko dituzte:\na) Kokapena: hiletetarako bakarrik erabiltzen den eraikina izango da. Errelekuak hilerrietan edo beilatokietan jarri ahal izango dira.\nb) Guneak: gutxienez, bereiztutako espazio hauek eduki beharko ditu:\n– Jendea atenditu eta hartzeko aldea, garbigelak dituena.\n– Azken agurra egiteko sala, nondik ikusi ahal izango baita hondarren kutxa edo hilkutxa errausketa-labean sartzen.\n– Hilotzak manipulatzeko sala, estaldura iragazgaitzeko zoru eta pareta lauak dituena.\n– Langileek bakarrik erabiltzeko aldagelak, dutxak eta garbigelak.\n– Errausketa-labea kokatuko den lokala.\nc) Langileak eta ekipamendua: eskainitako zerbitzuak eman ahal izateko behar diren ekipamendua, materiala eta langileak izan beharko ditu.\nd) Elektrizitatea edo gasa aldi baterako eteten diren kasuetarako, labearen funtzionamenduari eutsiko dioten mekanismoak izan beharko ditu.\ne) Ingurumen atmosferikoaren arloan eta bateragarri diren gainontzeko arauetan xedatutakoa errespetatuaz egin beharko dira igorpenak.\n2.– Langileak, hilotzak manipulatzeko sala, langileak bakarrik erabiltzeko aldagelak, dutxak eta garbigelak eta jendea atenditu eta hartzeko aldea garbigelekin. Bada, guzti horiek ez dira eskatuko kasu hauetan: errelekuak beilatokietan edo hilerrietan badaude eta aipatu instalazioak badituzte, eta euretako langileak arduratu ahal izango dira errausketa-zereginez.\n3.– Hilotz-hondarrak erraustea jarduera bakartzat duten erreketa-instalazioak hilerrietan kokatu beharko dira, eta 1. idatz-zatian zehaztutako baldintzak bete beharko dituzte, a) eta b) letretakoak izan ezik.\n38. artikulua.– Erreketen artxiboa.\nHilotz-hondarren, gorpuzkinen eta hilotzen erreketaren artxibo bat izan beharko du errelekuaren entitate arduradunak. Hildakoaren izena eta erreketa zein egunetan egin den zehaztuaz, egindako zerbitzu guztiak eraso beharko dira aipatu artxiboan. Gorpuzkinei dagokienez, pieza zein den eta zein pertsonari zegokion eraso beharko dira, salbu eta unibertsitateetatik edo ikerketa-zentroetatik datozenak; izan ere, kasu horretan, arlo honi dagokionez, zentroan eskumenak dituen organoaren jakinarazpena baino ez baita beharko.\n39. artikulua.– Errelekuen sanitate-baimena.\nErreleku orok izan beharrekoak:\na) Sortu aurreko baimen administratibo-sanitarioa, Osasun Sailak emandakoa eta udal jarduera-lizentziaren ostekoa; betiere, erregelamendu honetako 38. artikuluan zehaztutako baldintzak eta betekizunak jasotzen dituen proiektu teknikoa aurkeztu ondoren.\n40. artikulua.– Hilerri-zerbitzua.\n1.– Udal orok du hilerri-zerbitzua emateko obligazioa, hain justu ere bakoitzak bere aldetik edo elkarturik, eta betiere toki-jaurbideari buruzko legeekin bat etorriaz.\n2.– Izaera juridikoa eta titularitatea (publikoa edo pribatua) edozein direlarik ere, hilerriek erregelamendu honetan ezarritako baldintzak bete beharko dituzte.\n3.– Erlijio-sineskera ezberdinetarako hilerri berariazkoak eraikitzea baimendu dezake Osasun Sailak; betiere, eskabidean ondokoa behar bezala justifikatzen bada: ingurumenarentzako eta osasun publikoarentzako arriskurik ez dela izango bermatzeko baldintza higieneko eta sanitarioak dituela instalazioak.\n4.– Baimendutako establezimenduetan errausten direnean izan ezik, hilotzak, hilotz-hondarrak eta gorpuzkinak hilerrietan ehortzi beharko dira Salbuespen moduan, Osasun Sailak baimendu egin ditzake hilerriez besteko ehorzketa-lekuak, betiere osasun publikoa garantizatuaz.\n41. artikulua.– Berriaren berri eraikitako hilerrien baldintzak.\nHilerri guztiek bete beharko dituzte honako baldintzak:\n1.– Lurzoru iragazkorretan paratu beharko dira edo, beste alternatibarik ez bada, lurzorua iragazkorra egitearren neurri egokiak hartu beharko dira.\n2.– Azalera zedarritzearren, hormarekin, zarratuarekin edo hesiarekin egindako itxitura bat izan beharko du perimetroan zehar.\n3.– 10 metroko zabalerako zerrenda bat eduki beharko du, hilerriaren kanpoaldeko perimetrotik hara neurtuta, eta bertan ez da eraikuntzarik izango, hiletetarako erabiltzen direnak izan ezik.\n4.– Hilobiak eta ehorzketa-unitateak izango dituzte.\n5.– Mutilazioetatik, ebakuntza kirurgikoetatik eta abortuetatik datozen gorpuzkinak eta erreketetatik datozen hautsak ehorzteko alde bat izan beharko da.\n6.– 5.000 biztanletik gorako herrietan gorputegi-sala bat izan beharko da, dimentsio egokiak dituena eta erraz garbitu eta desinfektatzekoa dena, betiere pareta iragazgaitz eta lauekin. Eta horretaz gain, honako hauek eduki beharko ditu: saneamendu publikora doan hustubidea; argiztapen artifiziala; eta hilotzak kontserbatzeko behar hainbat hotz-kamera, betiere erregelamendu honetako 6. artikuluan finkatutako 48 orduko epearen barruan hilotzak ehorztea bermatzen ez den hilerrietan.\n7.– Hilotz-hondarrak jartzeko hezurtegi bat izan beharko dute.\n8.– Edateko uraren hornidura izan beharko dute.\n9.– Hilerria eta hilobiak garbitzean batzen diren hondarrak, lanabesak eta arropak desagerrarazteko sistema egokia izan beharko dute.\n42. artikulua.– Hilerriak eraberritzea eta handitzea.\nAzalera handiagotzea ez dakarren edozein aldaketa joko da hilerri eraldaketatzat; eta azalera areagotzea dakarren edozein aldaketa hilerri handiagotzea kontsideratuko da.\n43. artikulua.– Hautsak, hondarrak eta hilotzak ehorzteko hobiak eta hilobi-eraikuntzak.\nHautsak, hondarrak eta hilotzak ehorzteko instalazio berriek honako baldintza hauek bete beharko dituzte:\nA) Lurrean egindako hobia.\nGutxienik honako ezaugarriak eduki beharko ditu: 2 metroko sakonera, 0,80 metroko zabalera eta 2,50 metroko luzera, euren artean gutxienez 0,50 metroko separazioa dutelarik lau aldeetan.\nHonako hauek izango dira gutxieneko ezaugarriak: zoladuratik hara 0,25 metroko altuera duen hormoin baten gainean kokatuko da; 0,80 metroko zabalera izango du, 0,65 metroko altuera eta 2,50 metroko sakonera; atzealdean kokaturiko eroanbide estankoranzko %1eko malda gutxienekoa izan beharko du nitxoen zoruak, eta legar eta kare bizizko betegarria duen putzu iragazle bateraino joango da aipatu eroanbidea. Atzealdeko kamera komun baterainoko eroanbide batetik nitxo bakoitzaren gasen irteera ziurtatu beharko da. Kamera horrek airea sartu eta irteteko gutxienez 0,15 metro karratuko irekiera izan behako du, ikatz aktibozko betegarriarekin. Euritik eta iragazteetatik guztiz babesturik egon beharko dute teilatupeko nitxoen ilarak. Ehorzketa egin eta berehala itxi beharko dira nitxoak. Nitxo-blokeen altuera handiena bost ilarakoa izango da.\nb) Panteoiak, mausoleoak eta gainontzeko hilobiak.\nAipatu hilobi-eraikuntzek hartzen dituzten ehorzketa-unitateek goragoko idatz-zatian zehaztu diren dimentsioak izan behako dituzte, gutxienez. Sistema oro har irazkorra izango da, drainatzea egokia izan beharko du eta gasak kalterik ez eragiteko moduan hedatzea ziurtatu beharko da.\n0,40 metroko zabalera eta 0,60 metroko sakonera izan beharko dute, gutxienez. Erreketetatik datozen hautsak gordetzeko diren hauts-kolunbarioentzako ez dira derrigorrezkoak izango aipatu gutxienezko dimentsioak.\n44. artikulua.– Hilerriak berriaren berri egiteko, handiagotzeko edo eraldatzeko sanitate-baimenerako dokumentazio teknikoa.\n1.– Hilerriak berriaren berri eraikitzeko baimenaren espedienteek memoria bat izan behako dute, eta bertan gutxienez honako hauek jaso beharko dira:\na) Kokalekua eta hirigintza-txostena, eskua duen udalak egindakoa, non zehaztu egin beharko diren ondokoak: hilerri berria kokatu nahi den aldea edo lehendikoa handitu nahi den aldea aipatu erabilerentzako aurreikusita dagoela, indarrean den hirigintzako plangintzan egon ere. Kokapenari buruzko aurreikuspenik ez bada, Euskal Herriko Lurralde-Antolamendurako Batzordearen txostena beharko da, non aipatu erabilera kokatzeko prozedura berariazkoa baliatu dela jaso beharko baita.\nb) Terrenoaren azterlan hidrogeologikoa, honako hauek jasotzen dituena: terrenoaren ezaugarriak, maila freatikoaren sakonera, lurpeko uren korronteen noranzkoa eta alde saturatuaren lodiera, eta lurpeko urei eragiteko izan liteken arriskuari buruzko irizpen orokorra.\nc) Berriaren berriko eraikuntzaren azalera aurreikusia.\nd) Perimetroko itxituratik (hesia, zarratua edo horma) hiletetarako ez den hurbileneko eraikuntzarainoko distantzia.\ne) Aurreikusitako edukiera, ehorzketa-motak eta euren eraikuntza-ezaugarriak zehaztuaz.\nf) Lorategi, eraikin, esparru eta zerbitzuen banaketa.\ng) Eraikinetan eta itxitura-hormetan erabili beharreko materialak eta egin beharko obrak.\nh) Hondar solido zein likidoak eta zarama desagerrarazteko aurreikusitako sistema.\n2.– Handiagotzeko proiektuetan, 1. idatz-zatian eskatutako agiri guztiak sartu beharko dira, txosten hidrogeologikoa izan ezik.\n3.– Eraldatzeko proiektuetan, 1. idatz-zatian eskatutako agiri guztiak sartu beharko dira, txosten hidrogeologikoa izan ezik.\n45. artikulua.– Hilerrien sanitate-baimena.\nEuskal Autonomia Erkidegoan kokatu, handiagotu edo eraldatuko den hilerri orok honako hauek izan beharko ditu:\na) Sortu aurretiko baimen administratibo-sanitarioa, Osasun Silak emandakoa, hain justu ere II. kapitulu honetan zehaztutako baldintzak eta betekizunak jasotzen dituen proiektua aurkeztu ondoren.\nb) Funtzionamenduko baimen administratibo-sanitarioa, Osasun Sailak emandakoa, hain justu ere eskatutako baldintzak eta betekizunak konplitzen dituela kreditatu ondoren; eta hori ikuskapen-bisitan eta aldeko txostenean egiaztatu beharko da.\n46. artikulua.– Hilerria kudeatzea.\n1.– Hilerriek eta baimendutako ehorzketa-lekuek erregistro bat izan beharko dute, non honako hauek jaso beharko baitira: egindako ehorzketa guztiak, desehorzketak eta birrehorzketak, betiere, zein egunetan egin den, hildakoaren edo gorpuzkinaren titularra eta ehorzketa egiten den lekua zehaztuaz.\n2.– Barne-erregimeneko erregelamendu baten bitartez eraenduko dira hilerriak, eta erregelamendu horretan honako hauek jaso beharko dira: kudeaketa, funtzionamendu eta antolaketarako prozedurei buruzko zehaztasunak; betiere, indarrean diren legeetan eta erregelamendu honetan ezarritakoa bete beharko da.\n3.– Hilerriak zaindu, garbitu eta atontzeko ardura titularrena da.\n47. artikulua – Izurriteak kontrolatzea.\nAldian behin eta baimendutako enpresa baten bitartez, plagak kontrolatzeko tratamenduak egin behar dira hilerrietan; dena dela, hilerria kudeatzen duen entitateak berak ere egin dezake aipatu zerbitzua, betiere, hartarako baimena badu.\n48. artikulua.– Hilerriak ixteko baimena.\n1.– Hilerri bat ixtea baimentzeko eskuduna Osasun Saila da, eta, halaber, hilerrian diren hondar guztiak edo batzuk banatu eta lekuz aldatzea baimentzeko ere. Hilerriaren ardura duen entitateak Osasun Sailari eskatu beharko dio hilerriko hondarrak lekuz aldatzeko eta ixteko baimena, betiere, arrazoitutako idazkiaren bitartez, zeinari hilerrian diren ehorzketen antzinatasunaren akreditazioa erantsiko zaion.\n2.– Behin erregelamendu honetan ezarritako betekizunak konplitu direla egiaztatu ondoren, Osasun Sailak baimendu egingo du hilerrian diren hondarrak itxi, batu eta lekuaz aldatzea, betiere, indarreango legeria aplikatuaz eska daitezkeen beste baimen batzuk bazter utzi gabe.\n3.– Titularitate pribatuko hilerrietako hondarrak itxi, batu eta lekuz aldatzeari dagokionez, ixteko baimena eman aurretik, Osasun Sailak entzun egin beharko dio hilerria kokaturik dagoen lurraldeko toki-entitateari.\n49. artikulua.– Hilerri baten xedea aldatzea.\n1.– Osasungarritasun-baldintzen eta hirigintza-planen arabera posible bada, hilerriaren terrenoa edo parte bat beste xede batzuetarako erabiltzeko, hilerriaren ardura duen entitateak espediente bat has dezake. Hartarako, erregelamendu honetan zehazten diren baldintzak betetzea ezinbestekoa izango da.\n2.– Aurreko puntuan adierazitako helburuarekin, eta bai edukiera aldi baterako zein behin betiko agortu delako edo arrazoi sanitarioak direlako, Osasun Sailak emandako berariazko ebazpenaren bitartez bertan behera utz daitezke ehorzketak hilerri jakinetan.\n3.– Hondarrak batu eta lekuz aldatzeko, beharrezko izango da gutxienez hamar urteko epea igarota izatea, hain justu ere azken ehorzketa egin zenetik, salbu eta, interes publikoa dela-eta, interes orokorreko proiektu bat gauzatzeko komenigarria edo ezinbestekoa bada.\n50. artikulua.– Hilotz-hondarrak batu eta lekuz aldatzeko prozedura.\n1.– Hilobiak erabiltzeko lagapen-epea amaitu bada eta hilotz-hondarrak desehorzteko eta batzeko premia bada, betiere materia organikoa desegiteko fenomenoak amaitu badira, hilerriaren ardura duen entitateak ehortzitakoen familiei jakinaraziko die, hiru hilabeteko aurrerapenaz jakinarazi ere, euren eskubideekin bat datozen neurriak hartu ahal ditzaten, hain justu ere. Behin legezko epea igaro ondoren, eta betiere familiakoek entregatzea ez badute eskatu, hilerria menpe duen entitateak dezehortzi ahal izango ditu hondarrak eta barne-erregimeneko erregelamenduarekin bat kudeatu (erraustu edo hezurtegira eraman).\n2.– Hilerria ixten bada, haren ardura duen entitateak jendeari jakinarazi beharko dio eze, hilotz-hondarrak batu egingo direla, jakinarazi ere hiru hilabeteko aurrerapenaz eta Euskal Herriko Agintaritzaren Aldizkarian eta Autonomia Erkidegoan zabalkunde handiena duten egunkarietan egindako argitalpenaren bitartez; betiere, ehortzitakoen familiakoek euren eskubideekin bat datozen neurriak hartu ahal ditzaten.\nBatutako hilotz-hondarrak erraustu, hezurtegi batera eraman edo beste hilerri baten ehortziko dira.\nIKUSKAPENA ETA ZEHAPEN-ERREGIMENA\n51. artikulua.– Ikuskapena.\nHileta-zerbitzu, -instalazio edo -enpresak ikuskatzeko funtzioak egitea Osasun Sailaren eskumena da, betiere ekainaren 26ko Euskadiko Antolamendu Sanitarioaren 8/1997 Legearen VI. tituluko I. kapituluan xedatutakoarekin bat etorriaz.\n52. artikulua.– Arau-hausteak eta zehapenak.\nEuskadiko Antolamendu Sanitarioaren ekainaren 26ko 8/1997 Legearen VI. tituluko II. kapituluan xedatutakoarekin bat etorriaz, erregelamendu honen kontrako arau-hausteak zehatu egin daitezke.\n53. artikulua.– Kautelazko itxiera eta itxiera.\nAginduzko sanitate-erregistroak edo baimenak ez dituzten hileta-zerbitzuak, -instalazioak edo –enpresak ixtea ez da joko zehapentzat, eta, halaber, segurtasun eta osasun publikoa direla-eta exijitutako betekizunak konplitu arte edo akatsak konpondu arte, funtzionamendua etetea.\n1.– Krimea-Kongoko sukar hemorragikoa.\n2.– Lassako sukarra.\n5.– Sukar hemorragiko argentinarra (Junin).\n6.– Sukar hemorragiko boliviarra (Machupo).\n7.– Artropodo bektoreek transmititutako konplexu entzefalitikoa (arbovirus): Absettarow, Hanzalova, Hypr, Kumlinge, Kiasanur Forest Disease, Omsk-eko sukar hemorragikoa, Russian spring-summer encephalitis.\n8.– Herpes virus simiae (Monkey B virus).\n11.– Lupua. (Bacillus Anthracis).\n14.– Q sukarra.\n15.– Creutzfeldt-Jakob edo prioiek eragindako beste batzuk.\n16.– Poliomelitis paralitikoa.\n17.– Sukar ustel exantematikoa.\n18.– Sukar horia.\nHILOTZEN SANITATE-ALDERDIEN GAINEKO BAIMENA\nn	 I. eta II multzoak Garraioa 	n hilotza:		 n gorpuzkia:\nn 	Desehorztea eta garraioa: 	n hilotza:	 n hilotz-hondarrak	 n gorpuzkia\nn 	Hilotza erakin publikoan erakutsi eta beilatzea\nEskatzailearen izena eta abizenak (halakorik badago):\nHildakoaren izena eta abizenak (edo gorpuzkia zegokionarenak):\nHeriotza non jazo zen:.\nGARRAIOARI BURUZKO DATUAK\nDestinoko herria eta probintzia: .\nIndarrean diren sanitate-arauetan ezarritakoarekin bat etorriaz, baimendu egiten da eskatutakoa.\n200 (e)ko ren (e)an\nOsasun Publikoko zuzendaria,\n(1) Hileta-autoa, trena, itsasontzia, hegazkina, norbere ibilgailua\nSANITATE ARLOKO ONDORIOAK BAINO EZ DITU BAIMEN HONEK, ETA BEHARREZKOA DENEAN BAIMEN JUDIZIALA EMAN BEHARKO DA\nHILOTZ-HONDARRAK GARRAIATU ETA DESEHORZTEARI DAGOKIONEZ BAIMEN HONEK 90 EGUN NATURALEKO INDARRALDIA DU.\nHILOTZA EUSKAL AUTONOMIA ERKIDEGOTIK KANPORA GARRAIATZEAREN GAINEKO SANITATE-\nErabilitako tanatopraxia-teknika (halakorik bada)(3):\n(2) Arrunta, trasladoak egiteko berezia.\n(3) Aldi baterako kontserbazioa, baltsamendua\nERANSTEN DEN AGIRIA (Markatu x batekin egoki dena)\nn Hildakoaren familiako batek edo hurko batek bere ordezkaritza legezko ordezkari bati ematekoaren kopia.\nn Heriotzaren mediku-ziurtagiriaren kopia; edo, esku-hartze judizialik bada, epaitegiak emandako agindu-kartaren kopia.\nn Ehorzketa egiteko lizentziaren kopia.\nn Egindako tanatopraxia-praktikari buruzko txostena.\nOSASUN PUBLIKOKO ZUZENDARITZAK BETETZEKOA\nOsasun Publikoko Zuzendaritzan jaso da KOMUNIKAZIOA\nData 		Osasun Publikoko zuzendaria,\nHILONTZEN ARLOKO HILETA-ZERBITZUEN JARDUERA\nIzena eta abizenak::	 __________________________________________________\nSexua: 	Gizonezkoa 	n 	Andrazkoa 	 n 	NAN: ______________________\nJaiteguna: urtea ________ hilabetea_______________ eguna _________\nBizilekua: Udalerria:_________________________	 Probintzia:_______________________\nHeriotzaren eguna eta ordua: urtea	 hilabetea _________ eguna___________ ordua ____________\nHeriotza non jazo zen:. 	 ________________________________________________\nBeilatokian egotea: 	EZ n 	BAI n 		Lekua: ______________________\nGarraioa zein egun eta ordutan hasi den: urtea__________ hilabetea _________ eguna______ ordua _______\nAbiaburuko herria: 	_________________________________________________\nDestinoko herria eta probintzia:	 ____________________________________________\nAzken buruko destinoa: 	ehorzketa hilerrian n 	Erreketa n\nAutopsiarik egin zaio? :	 EZ n 	BAI n\nHalakorik bada: aldi baterako kontserbazioa n 	Baltsamendua n\nTeknikari arduraduna: __________________________________\nErrelekuan/hilerrian zein egun eta ordutan entregatu zen: hilabetea ______ eguna ____ ordua ___\nHileta-enpresaren zigilua eta sinadura\nOsasun publikorako interesgarri diren estatistika-helburuetarako baino ez dira erabiliko datu hauek. Datu horien gaineko konfidentzialtasuna gorde beharko da, eta horretaz gain, datu pertsonalen tratamenduei buruz indarrean diren legeetan ezarritakoa errespetatu beharko da.


01 Abe, 2019\nBlack friday izeneko egunak, merkatuak kanpotik ekarritako ohiturak, gero eta eragin handiagoa omen daukate gure gizartean. Horretan dihardute, publizitate bonbardaketa dela medio, marka eta merkatu kate handiek. Horren aurrean kontsumitzaileen elkarteek erosketak zentzu handiz egiteko deiten dute ( erosten dugunaren beharra aztertuz eta prezioak ondo alderatuz). Ekologistok, pausu bat aurrera emanda, holako egunetan erosketarik ez egiteko deialdia luzatzen diegu herritarrei. Greba sinbolikoa izanda kontsumismoak,egun, larriladi klimatikoagaz eta krisi ekosozialagaz daukan loturaz pentzaraztea du helburu.\nSistemak. mezu gaiztoekin, maltzurrekin, sekulako ziria sartu nahi digu kontsumoa eta zoriona lotuz. "gero eta gehiago izan zoriontsuago izango zara"- diosku. Kontsumo basatia bultzatzen dituzten kanpaina hauek ( Black friday, ziber monday eta Gabonetako kontsumo- orgia ) kontrolik gabe hazten den sistemaren adierazle zuzenak dira.\nKontsumo eraldatzailerako alternatibak sortu, eraiki, etorkizuna bidezkoagoa eta jasangarriagoa izan dadin. " ondo bizitzea gauza gutxiagorekin" ez da bakarrik posible, ezinbestekoa zaigu korapilo hau askatzeko.\nBlak friday eta holako egunetan zer egin? Lehenengo eta behin, erosketa konpultziborik ez egin. Kontsumismo monstruaren hatzaparretatik ihes egin; dinamika horiek sustatzen dituzten marka eta dendetara bizkarra eman; erosi bakarrik beharrezkoa zaizuna, herriko merkatuan edo/ta denda txikietan; eguna eman egiazko plazerretaz gozatzen: paseoren bat eman, naturaz gozatu, lagunekin gelditu, irakurri,...\nAlarma guztiak piztuta dagoz. gero eta denbora gutxiago daukagu krisi ekosozialari eta bere ondorio zuzena denari, larrialdi klimatikoari, aurre egiteko. Erantzuna maila ezberdinetan eratu beharko da, behetik gora eta goitik behera, amildegira garamatzan sistemari aurre egiteko. Lan handia hamarkada baten egiteko. Hori da daukagun denbora. Hori da gure belaunaldiaren erronka nagusiena.


"Hobe sekula ez banu Tourrik irabazi" — Gaztezulo\n"Hobe sekula ez banu Tourrik irabazi"\n"Hobe sekula ez banu Tourrik irabazi" https://www.gaztezulo.eus/albisteak/hobe-sekula-ez-banu-tourrik-irabazi https://www.gaztezulo.eus/albisteak/hobe-sekula-ez-banu-tourrik-irabazi/@@download/image/tour_1448885505.jpg\nTestua: Ander Izagirre @anderiza\n1956. Bahamontes eta Walkowiak Gap eta Turin arteko igoeran.\nBerrogei urtez isilik egon ondoren, Roger Walkowiakek berriz ere kamera baten aurrean hitz egitea onartu zuen. Etxeko egongelan, agure txiki hark ziklista garaiko pasadizoak errepasatzen zituen, eta, ile urdinduak eta zimurrak hantxe zeuden arren, kamerak haur lotsati baten aurpegi biribila ekartzen zuen gogora –ile kizkurra, belarri zabalak eta irribarre fina–; zehazki, 50eko hamarkadaren erdialdean, bat-bateko ospeak ikaratuta, Frantziako egunkari, aldizkari eta zine guztietara iritsi zen ume-aurpegi hura zen berriz ere argitara atera zena. Solasaldi luzea izan ostean, eta zenbait itzulinguru eman eta gero, kazetariak, kontu handiz, galdera bat hurreratu zuen Walkowiaken zaurira: 1956an irabazitako Tourrari buruzko galdera zen. "Sekula ez dut Tour hari buruz hitz egiten, emaztearekin ere ez". Aitorpen horren osteko isiltasun atezuan, kamera Walkowiaken aurpegira gerturatu zen. Aurpegia gorritu egin zitzaion astiro-astiro. Masailak dardarka hasi zitzaizkion, aurpegia ezker eskuarekin ezkutatu zuen, eta negarrari eman zion. "Inork ez daki zenbat sufritu nuen".\nBerrogei urte lehenago, beldurrak jotako ume-aurpegi bera agertu zen telebistan: Tour hartako zortzigarren etapan, bere lehenbiziko maillot horia jantzi zioten Walkowiak ezezagunari, eta kamera hurbildu egin zitzaion. Txirrindulariak, deseroso, bizikletaren erradioen artean ezkutatu zuen begirada, eta burumakur erantzun zien galderei, baiezko keinua eginez. Kazetariak, Walkowiaken monosilaboekin pazientzia galtzen hasita, gertakari haren garrantzia gogorarazi zion, mutiko bati errieta egiten zaion moduan: "Roger, Frantziako Tourreko liderra zara. Milaka pertsona daude zuri begira, eta jakin nahi dute zer sentitzen duzun maillot horia jantzita". Walkowiakek aurpegira eraman zituen eskuak, eta hitz batzuk esan zituen zezelka: "Harrigarria da, ezin dut sinetsi gertatu dena, harrigarria da...". Orduan, kazetariak mikrofonoa utzi behar izan zuen, zeren, bat-batean, negar-zotinei eutsi ezinda, Walkowiakek besarkatu egin zuen. Txirrindularia negar eta negar ari zen, "harrigarria da, harrigarria da..." errepikatuz etengabe.\n1956. Walkowiak Saint-Étienne eta Lyon arteko etapan.\nTxirrindulari apalek anarkia hura aprobetxatu zuten: Lorient-Angers etapan, maila txikiko 31 gizonek ihes egin zuten, eta hemezortzi minutuko abantailarekin heldu ziren helmugara. Haien artean zegoen Walkowiak. Hurrengo egunean, Angers eta La Rochelle artean, antzeko beste ihesaldi batean sartu, eta ordu laurden gehiago irabazi zuen: ordu erdiko abantaila zeukan faborito guztiekiko, eta ume baten moduan hasi zen negarrez milaka ikusleren aurrean, maillot horia eskuratu zuenean.\nOrdutik aurrera, Walkowiakek sekulako kalbarioa bizi izan zuen. Alde batetik, faboritoak, Tourra ia galduta zutela ikusita, erasoa erasoaren atzetik jotzen hasi ziren; eta, bestetik, etengabeko mespretxua jasan behar izan zuen lider izateagatik: kazetariek zioten Walkowiak maillot horiaren jabe izatea iraingarria zela, Tourraren historiako zorte-kolperik handiena izan zuelako. Gainera, disimulurik gabe adierazten zuten nahiago zutela izen handiagoko karreristaren batek hartzea haren lekua. Liderrak, egia esan, ibilbide egokia izan zuen maillotari eusteko, zeren hurrengo etapetako asko laburrak ziren, eta mendate nagusiak helmugatik urrun zeuden. Edonola ere, mendiko etapa guztietan eskema bera errepikatu zen: Gaulek eta Bahamontesek, liderra ahultzeko asmoz, aurreneko mendatean bertan jotzen zuten erasoa, sekulako borroka pizten zuten eta beste arerio batzuk ere sartzen ziren tartean; Walkowiakek, atzean geratu arren, hortzak estutu eta ordu luzez sufritzen zuen, ahalik eta denbora gutxiena galdu ahal izateko. Etapa lauetan, selekziorik indartsuenek enboskadak antolatzen zituzten Walkowiak ezustean harrapatzeko, akitzeraino lan egin zezan. Eta, erlojupekoetan, zorabiatzeko puntuan zeharkatzen zuen helmuga, minutu-hemorragia ezin larriago hari amaiera eman nahian. Azkenean, segundo gutxi batzuei esker salbatu zuen Tourra: podiumean, berarekin batera izan ziren Bauvin, 1’25"era, eta Adriaenssens, 3’44"ra (biak sartu ziren Walkowiaken lehenbiziko ihesaldi hartan, baina ez bigarrenean), eta Bahamontes, faborito guztien artean aurrenekoa, laugarren geratu zen, 10’14"ra.\nInork ez zuen onartu Walkowiakek trebezia handia izan zuela faboritoen arteko markaketa bi aldiz aprobetxatzeko, eta maillotari eusteko bizi behar izan zuen sufrimendua ere kontuan hartzeko modukoa izan zen. Prentsak, besterik gabe, hirugarren mailako ziklista haren lorpena arbuiatu zuen, garaipen hark ez ziolako irudi onik ematen Tourraren palmaresari. Ondorioz, karrerista haren izena irainaren sinonimo gisa sartu zen txirrindularitzaren argotean: "Walkowiaken erako ihesaldia" ziklista apalen ihesaldia izaten da, faboritoen despistea aprobetxatuta zenbait minutu irabazten dituzten ziklistena; eta "Walkowiaken erako Tourra", berriz, izen handiko protagonistarik ez duen edozein edizio.


Madrilgo enpresaburuak kanon digitalaren aurka daude | Consumer\nMadrilgo enpresaburuak kanon digitalaren aurka daude\nEnpresen eta herritarren askatasuna mugatzen duela uste dute\narabera: Asteazkena, 2007ko abuztuaren 01a\nMadrilgo Enpresaburuen Konfederazioa (CEIM) kanon digitala egungo baldintzetan aplikatzearen kontra dago. Horixe esan zuen atzo Arturo Fernández erakunde horretako lehendakariak, uste baitu “enpresen eta herritarren askatasuna mugatzen duen karga da, eta haien lehiakortasunari eta informazioa eskuratzeari kalte egiten dio”.\nMadrilgo enpresaburuek ere baztertu egiten dute kanon hori erakunde pribatuen bidez kudeatzea, erakunde horiek “beharrezko segurtasuna eta gardentasuna ezabatzen baitituzte enpresa-jarduera behar den segurtasunarekin eta bermeekin egin ahal izateko”, adierazi zuen Fernándezek.\nCEIMen arabera, kanon digitalak, CD eta DVDei aplikatzen zaien analogikoak bezala, ez du pirateria desagerrarazten, baina bai, ordea, euskarrien kostua handitzen du, eta zerga-mota hori ez duten beste herrialde batzuetan Interneteko erreproduzitzaileak edo zerbitzuak erostea bultzatzen du, eta Espainiako enpresei kalte egiten die.\nHori dela eta, Madrilgo enpresaburuek uko egiten diote herritarrei, enpresei edo administrazioei kanon digital gisa atzera eraginez egindako diru-erreklamazioei.\nenpresaburuak herritarrak kanon digital


Desert Daze-k telebista, Primus, Washed Out eta gehiago gehitzen dizkio 2016ko hamaikakoari - Musika\nDesert Daze-k telebista, Primus, Washed Out eta gehiago gehitzen dizkio 2016ko hamaikakoari\nSoCal desert jaialdiaren talde berria, artista bisualak eta zinema emanaldiak gehitu dira.\nArgazkia Desert Daze-ren eskutik\nSoCal jaialdia Desert Daze maiatzean kaleratu zen guk iragarri du 2016ko edizioaren hamaikakoa, psikologiako rock bikainen errondarekin botatzen du Suicide, Brian Jonestown Massacre, The Sonics, Deerhunter eta gehiago urriaren bosgarren edizioan Joshua Tree-n kokapen berri batean.\nGaur egun, Noisey-k pozik agertu da jaialdiaren bigarren fasea, Primus eta Television-ek baino ez baitituzte faktura gailentzen Washed Out, The Coathangers, Morgan Delt eta Mild High Club-ekin batera.\nBandez harago, festak musika estrako programazio berrien zerrenda gehitu du, WIFE multimedia dantzako tropak eta Cris Cichocki basamortuko artistak, 'Circular Dimensions' bere azken lana erakutsiko dutenak. Desert Daze filmak hainbat film proiektatuko ditu, besteak beste, California desert rock dok Basamortuko Aroa , ondoren, Trevar Cushing eta Jason Pine ekoizleekin egindako galderak egingo dira, Kyuss-eko Brant Bjork-ekin eta Fatso Jetson-eko Mario Lalli-rekin batera.\nSaldu da oraindik? Desert Desert 2016 urriaren 14tik 16ra ospatuko da Joshua Tree-ko Menalphysics Institute-n. Sarrerak eta kanpinetarako txartelak daude salgai orain . Egon adi dagoeneko pilatutako jaialdiaren hirugarren zatian Noisey-ren bidez soilik uztailean. Begiratu beheko bigarren fasearen laburpen osoa:\nBisitatu Desert Daze & s webgunea informazio gehiagorako.\nzer jan Shanghain\nrose mcgowan planeta izua\nzure 20 urte amaieran datazio\nlehen aldiz bi tumblr\nmf doom helduentzako igeri\nfunky homosapien gorillaz\nnire lehen esperientzia lesbikoa


Paunat - Wikipedia, entziklopedia askea.\nFrancis MERILLOU (2014-2020)\n44° 54′ 21″ N, 0° 51′ 32″ E / 44.9058°N,0.8589°E / 44.9058; 0.8589Koordenatuak: 44° 54′ 21″ N, 0° 51′ 32″ E / 44.9058°N,0.8589°E / 44.9058; 0.8589\nSaint-Avit-de-Vialard, Alles-sur-Dordogne, Le Bugue, Limeuil, Pezuls, Trémolat eta Val de Louyre et Caudeau (en)\nPaunat (frantsesez eta ofizialki: Paunat) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 313 biztanle zituen.\n2007an Paunat udalerrian erroldatutako biztanleak 303 ziren. Familiak 128 ziren, horien artean 28 pertsona bakarrekoak ziren (12 bakarrik bizi ziren gizonak eta 16 bakarrik bizi ziren emakumeak), 56 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 229 etxebizitza zeuden, 131 familiaren etxebizitza nagusia ziren, 87 bigarren erresidentzia ziren eta 11 hutsik zeuden. 223 etxeak ziren eta 5 apartamentuak ziren. 131 etxebizitza nagusietatik 102 bere jabearen bizilekua ziren, 18 alokairuan okupaturik zeuden eta 10 doan lagata zeuden; 4 etxek bi gela zituzten, 23 etxek hiru zituzten, 35 etxek lau zituzten eta 68 etxek bost zituzten. 103 etxek euren parking plaza propioa zuten azpian. 68 etxetan ibilgailu bat zegoen eta 56 etxetan bat baino gehiago zituzten.\nPaunat udalerriko biztanleria-piramidea 2009an .\n2007an lan egiteko adina zuten pertsonak 173 ziren, horien artean 115 aktiboak ziren eta 58 inaktiboak ziren. 115 pertsona aktiboetatik 100 lanean zeuden (57 gizon eta 43 emakume) eta 15 langabezian zeuden (4 gizon eta 11 emakume). 58 pertsona inaktiboetatik 23 erretiraturik zeuden, 8 ikasten zeuden eta 27 "bestelako inaktibo" gisa sailkaturik zeuden.\n2009an Paunat udalerrian 129 unitate fiskal zeuden, 298 pertsonek osaturik. Pertsona bakoitzeko diru-sarrera fiskalaren mediana urteko 14.837 euro zen.\n2007an zeuden 13 komertzioetatik, 1 janari enpresa zen, 5 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren, 2 higiezinen enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Paunat udalerrian 21 nekazaritza-ustiategi zeuden, 740 hektarea erabiltzen.\nLimeuil (3,2 km)\nTrémolat (3,9 km)\nPezuls (4,2 km)\nSaint-Avit-de-Vialard (4,2 km)\nAlles-sur-Dordogne (5,2 km)\nLe Bugue (5,6 km)\nBNF: 152519646 (data)\nOrriaren azken aldaketa: 15 iraila 2020, 17:33.


Irekia Eusko Jaurlaritza - Gobierno Vasco :: Jon Darpón: “Osakidetzan asko aurreratu den arren, Euskararen presentzia eta erabilera osasun erakunde guztietan bermatzeko lanean jarraituko dugu”\nJon Darpón: “Osakidetzan asko aurreratu den…\n\nJon Darpón: “Osakidetzan asko aurreratu den arren, Euskararen presentzia eta erabilera osasun erakunde guztietan bermatzeko lanean jarraituko dugu” Iturria: Irekia\n\nGaur burututako jardunaldi batean, euskara normalizatzeko eta sustatzeko ESIetan egindako proiektuak nabarmendu ditu Osakidetzak\nGaur Jon Darpón Osasun sailburuak jardunaldi batean hartu du parte. Bertan Osakidetzak, bigarren urtez jarraian, euskara normalizatzeko eta sustatzeko ESIetan garatzen ari diren proiektuak azpimarratu nahi izan ditu, eta Osakidetzaren sare osoan hizkuntzaren erabilera sustatzeko eragina eta eskuduntza aitortu ditu.\nEuskararen egunarekin lotuta, Jon Etxeberria Osakidetzaren zuzendari nagusiak, eta Osakidetzako osasun-erakundeetako profesionalek eta ordezkariek ere parte hartu duten Gasteizen egindako ekitaldian, Jon Darpón Osasun sailburuak Osakidetzan euskararen presentzia eta erabilera bermatzeko egindako lana eta emandako urratsak azpimarratu ditu. Horretaz gain, honakoa adierazi du: “Euskararen erabilera normalizatzeko Bigarren Planaren inguruan, Osakidetzak hizkuntzaren erabileraren normalizazioan lanean jarraituko du osasunaren esparruan. Euskararekin eta kalitatezko osasun-zerbitzu bat eskaintzearekin konpromisoa dugu”.\nBigarren edizio honetan, euskara sustatzeko eta erabiltzeko aurten aztertutako eta gauzatutako zazpi proiektuetatik (Debagoiena ESIn; Bizkaiko Buru Osasuneko Sarean; Barrualde-Galdakao ESIn; Ezkerraldea-Enkarterri-Cruces ESIn; Donostialdea ESIn; Araba ESIn eta Barakaldo-Sestao ESIn) ekitaldi honetan hiru nabarmendu eta adibide gisa aurkeztu dira.\nZehazki, Debagoiena ESIren “Osakidetzan, nik euskaraz nahi dut” kanpaina. Honako helburua dauka: herritarrak animatzea euskara eska dezaten euren lehentasunezko hizkuntza izateko arreta edo laguntza jasotzen dutenean.\nBestalde, Barrrualde–Galdakao ESIk, ahozko komunikaziorako lehentasuneko hizkuntzaren gaineko proiektu baten bitartez, erabiltzaileari, honek erabakitako hizkuntzan arreta eskaintzeko konpromisoa hartu du. Horretarako, profesionalei euren lana euskaraz burutzen laguntzeko neurriak ezarri ditu.\nEta azkenik, Donostialdea ESIk garatutako Ezagutzatik Erabilera eta Gertu programak agertzen dira. Ezagutzatik erabilera izeneko programaren bitartez, jarrerak aztertu dira eta euren inguruan gogoetak egin dira, euskararen erabilera eragozten duten aurreiritziak eta oztopoak gainditzeko. Horretarako, ESIren, erabiltzaileen eta profesionalen ikuspuntuak landu dira. Eta Gertu programa lehen mailako arreta-zentroetarako diseinatutako esku-hartze bat da, eta norberaren ahalmenaren arabera, langileen eguneroko lan-dinamikan euskara erabiltzeko helburua dauka.\nProiektuak aurkeztu ondoren, Jon Zarate UPV/EHUko Euskararen arloko errektoreordeak hitzaldi labur bat eskaini du, osasunaren arloko euskarazko unibertsitate-azterketen bilakaera, laguntza-zerbitzuen kalitatea eta osasun-zerbitzuetan hizkuntzaren erabilera lotzen dituen ebidentzien inguruan.\nEUSKARAREN EGUNAREN INGURUAN OSAKIDETZAK ANTOLATUTAKO EKITALDIAKjg\nEuskararen Eguna dela eta, Osakidetzak, bertan euskara normalizatzeko eta sustatzeko aitorpen-jardunaldi honetaz gain, aurten ere, Erakunde Sanitario Integratuetan egun hauetan garatuko diren hainbat jarduera antolatu ditu.\nBihar, ostirala, Osakidetzako Zuzendaritza Nagusian, Gasteizen, “Kutsidazu bidea, Ixabel” eleberriaren irakurketa dramatizatua egingo da, txotxongiloak, musika eta irudiaz baliatuz. Ondoren, 12:00etatik 13:30etara, IV Kafe Mundiala burutuko da.\nGainera, ostiralean, Donostialdea ESIk, Donostia Unibertsitate Ospitalean, euskarazko lan onenen saria banatuko dizkie Egia Osasun Zentroaren “Diabetesaren talde heziketa” lanari eta Gipuzkoako Osasun Mentaleko Sarearen “Garenaz gozatuz” lanari. Bihar ere, Galdakao-Usansolo ospitalean, Barrualde-Galdakao ESIk laguntzako langileei zuzendutako “Bizitzaren amaieran arreta ahalik eta onena emateko asmoz” izeneko saio kliniko berezia antolatu du.\nBestalde, gaur arratsaldeko 19:30etik 20:30era, Santiago Ospitaleko ekitaldi-aretoan, Araba ESIk Cantaraba abesbatzaren eta Crescendo haur-abesbatzaren emanaldiak antolatu ditu; eta bihar ostiralerako, berriz, goizeko 11:00etatik 12:00etara Euskal Kafea antolatu du Txagorritxu eta Santiago Ospitaletan.\nEzkerraldea-Enkarterri-Cruces ESIk “Bi hizkuntza ofizialak erabiltzeko Irizpideak” izeneko triptikoa banatuko du bere erakundeen artean. Abenduaren 14an, berriz, “Komunikabideen lana Osasungintza arloan” izeneko saio kliniko berezia antolatu du. Saioaren hizlaria, Gara egunkariko zuzendaria, Iñaki Soto, izango da, eta Komunikabideen eta Osasungintzaren arteko harremanak aztertuko ditu.\nVitoria-Gasteiz, 2016ko abenduaren 1a\ndarpon_osakidetza_euskera_e... behera kargatu (1000 KB)\ndarpon_osakidetza_euskera_e... 10 MB\nJon Zárate, EHUko Euskara Errektoreordea


Noiz edo noiz, halabeharrak bide berriak irekitzen dizkigu. Ostikoak jaso ondorengo oinazea desagertzen denean, behin lanbrotsu ageri zen bidea zabaldu egiten da gure begien aurrean. Halabeharrak berak lagun eta egoera berriak ematen dizkigu eskura. Berdin dio non gauden; gure eskualdean gerta daiteke, baita Bilbon edo Soto del Realen ere. Egoera eta pertsona horien aurrean aldiz, ez dugu askotan garen bezala jokatzen. Ez dugu garena erakusten uzten, munduaren aurrean gogor plantak egiten baititugu.\nEider Rodriguez idazleak esaterako, katuen pare jartzen ditu gizakiak. Bakartiak omen gara besteon aurrean; gure esparrua errespetatzea eskatzen dugu eta bakarrik ibili zaleak omen gara. Baina gero, edonork laztanen bat eskaintzen digunean, berehala hurbiltzen gatzaizkio urrumaka. Finean, gizon eta emakume sendoaren papera jokatzen duen izaki ahulak besterik ez baikara.\nAhultasunez josita dauden lagun asko ditugu inguruan. Zoritxarrez, gehienetan euren mugaz gaindi begiratzen dugu eta urrun dagoenari erreparatzen diogu lehenbizi. Azken hamarkada hauetako joera izango da beharbada, gehiago axola baitigu handia eta boteretsua denak, alboko ahul horrek baino. Askotan garrantzia handiagoa ematen baitiogu urrunekoari, begien aurrean duguna alde batera utzita. Oñatiarrak dio zaindu egin behar dela maite dugun hori; izan ere, gertu duguna zaintzea zilegi baita, eta batzuetan beharrezko. Izan Andoainen, Bilbon edo Sotoko hormen artean.\nHerritik Donostiara noala, txikitasunaren adibidea etorri zait betaurreko zikinen parera. Abiadura Handiko Trenak beldurra ematen dit; txikitan herriko geltokian trenbidea zeharkatzeak ematen zidan adina. Orduan arnasarik hartu gabe pasatzen genuen korrika burdinbidea. Gaur egun ordea, nahikoa lan dugu arnasa hartzearekin gogoratzen. Baina muturren aurrean geratzen zaigun txikizioak izu handiagoa eragiten dit: Buruntza mendia higatzen ari zaigu. Baina beste behin, albokoari begirada eskaintzeko indarge gara. Handia denak askotan itsutzen gaitu. Begi kliskadarik txikiena ere oparitzeko astirik ez baitugu.


Erabilerraztasuna\t/ Defensor del Pueblo | Ararteko - Navarra Nafarroa\nwww.defensornavarra.com webguneko orriak 'Web Content Accessibility Guidelines 1.0' (Web 1.0 edukien erabilerraztasunari buruzko jarraibideak) agirian zehaztutako jarraibideen arabera diseinatu eta berrikusi dira. Jarraibide horiek W3C izenekoaren WAI lantaldeak prestatu ditu.\nJarraibide horien xedea da Internetetik herritar guztiei eskaintzen zaien informaziorako sarbidea erraztea. Hartu diren neurri garrantzitsuenen artean, honakoak daude:\nEdukietarako eta haien egiturarako erabilitako lengoaia XHTML 1.0 Strict da, eta elementuak kokatzeko eta modu grafikoan aurkezteko Kaskada erako Estilo Orriak (CSS) erabili dira. Orri guztiak XHTML 1.0 Strict eta CSS 2.0. moduan baliozkotu dira.\nIrudi guztiek alt. atributuaren bidezko deskribapen labur bat daukate.\nEsteka guztiek title atributuaren bidezko deskribapen labur bat daukate.\nErabilitako letra-motek dimentsio erlatiboak dauzkate. Hori dela eta, erabiltzaileak haien tamaina kontrola dezake erabiltzen ari den nabigatzailearen bitartez.\nWebguneak erraztasunak eskaintzen ditu nabigazio koherentea egiteko, betiere orrialde guztietan egitura berari eutsiz. Egitura horrek honako osagaiak dauzka:\nWebguneko atal orokorretarako estekak dituen burualde bat: Harremanak, Webgunearen mapa, Bilatzailea eta Euskarazko bertsioa.\nNabigazio nagusirako menuak, ezkerrean dagoenak, atal nagusi bakoitzeko berezko ataletarako estekak dauzka. Menua zabaldu egin daiteke, gezitxoetan klik eginez.\nErdiko gunean, webgunearen berezko edukiak erakusten dira.\nLSSICE legearekin loturiko ataletarako estekak dauzkan hegala: Pribatutasun Politika, Legezko Oharra, Erabilerraztasuna, Copyright.\nWebgune honek geruzak eta kaskada estiloko orriak (CSS) erabiltzen ditu orrien ikusizko diseinurako. Horrela, edukia eta aurkezpena independenteak dira, eta nahi duten erabiltzaileek informazioan barrena nabiga dezakete beren nabigatzailearen estiloen orrien deskarga desgaituz.\nwww.defensornavarra.com webgunea TAW eta W3C Markup Validation Service (W3C-aren baliozkotze zerbitzua) tresnekin baliozkotu da.\nLortzen den erabilerraztasun maila A bikoitza (AA) da .\nWebguneak ondokoak betetzen ditu:\nBat dator XHTML, 1.0 bertsioa, lengoaiarako 3WC-aren zehaztapenekin.\nBat dator 3WC-ak CSS 2.0 estilo orrietarako zehazten duen sintaxiarekin.\nBat dator Web 1.0 edukirako Erabilerraztasunari buruzko Jarraibideekin, A bikoitzarekin, WAI delakoaren arabera.\nNabigazioan zehar erabiltzaileren batek edukien erabilerraztasunarekin loturiko arazoren bat topatuz gero, edo WAI jarraibideen egiaztapen punturen batean ez-betetzea atzematen badu, arren eskatzen dugu ahal den bezain laster hori jakinarazteko hurrengo posta elektronikoko helbidera: accesibilidad@defensornavarra.com.